text:
VUP yabubakiye umuhanda uzaborohereza ubuhahirane
Abatuye mu Murenge wa Mwogo mu Bugesera bavuga ko umuhanda bari kwiyubakira binyuze muri gahunda ya VUP, uzabafasha guhahirana n’indi mirenge.
Ubusanzwe kuva mu Mudugudu wa Rukoronko, byabasabaga kunyura mu Murenge wa Juru bikabatwara isaha irenga none ubu barakoresha iminota 20, nk’uko bivugwa n’umwe uhatuye witwa Mukarubayiza Drocelle.
Agira ati “Uyu muhanda uzadufasha cyane kuko aho ngaho nta muntu wapfaga kuhicisha kuko hari ibihuru, ndetse hakazamo abajura bakambura abantu. Ibyo byatumaga tutahaca ahubwo tukajya kuzenguruka duca muwundi murenge.”
Sekamana George nawe avuga ko iyo imvura yabaga igwa aho hantu nta nigare ryabashaga kuhaca kubera ubunyereri n’amazi menshi.
Umunyamabanga nshingwabikorwa w’umurenge wa Mwogo Murenzi Jean Marie Vianney, avuga ko byagoraga abaturage kugera ku biro by’umurenge cyangwa ku kigo nderabuzima mu gihe bashaka serivisi z’ubuzima.
Ati “Iyo twakoraga inama n’abaturage bahoraga batubaza impamvu tutabakorera uyu muhanda, nibwo kubufatanye na VUP twawukoze ubu bakaba bagiye kujya bajyana umusaruro wabo ku isoko bitabagoye.”
Ikorwa ry’uyu muhanda rikaba ryarahaye abaturage 800 akazi n’amafaranga bakuyemo yagiye abafasha guteza imbere ingo zabo, nk’uko bamwe muri bo babyemeza.
Icyakora abaturage basaba ko bakunganirwa n’ubuyobozi bw’akarere bukabafasha kubaka ikiraro gikomeye, ku buryo n’imodoka nini zahanyura dore ko ikiraro bahashyize ari icy’agateganyo gicaho imodoka nto gusa, ibintu ubuyobozi bwahise bubemerera.


c: text/html

text:
Rwanda | Nyamagabe: Abaturage biteguye kugira uruhare mu ibarura.
Mu gihe hasigaye iminsi ibiri gusa ngo ibarura rusange rya kane mu Rwanda ritangire, ubuyobozi bw’akarere ka Nyamagabe bukomeje gukangurira abaturage kugira uruhare basabwa muri iri barura naho abaturage More...
Rwanda : Umuryango EAC ugiye gufashwa gufunga ibicuruzwa neza
Ishami rishinzwe inganda n’iterambere ry’umuryango w’abibumbye UNIDO rifatanyije na Ipack-Ima umuryango w’abataliyani barateganya gufasha inganda zo mu muryango wa EAC gufunga ibicuruzwa More...
Rwanda : Gatsibo:ubwo basozaga icyumweru cya Gacaca basanze hari abatarishyuye imitungo
Abaturage bo mu kagari ka Kabarore umurenge wa kabarore bashima uburyo gacaca yashoboye kubagarurira ubwiyunge no kubakuramo urwicyekwe kuko nyuma y’uko bamwe bangije imitungo yabandi bakayishyura mu gihe More...
Kirehe- Abayobozi bagaragaje udushya kurusha abandi barahembwe
Ku wa 14/06/2012 abayobozi b’inzego z’ibanze mu karere ka Kirehe mu ntara y’iburasirazuba bakoze neza bahanga udushya mu buyobozi bwabo bahawe ibihembo. Aba abayobozi bahembwe bakab ari uko More...
Nyamasheke: CDC yanenze ba Rwiyemezamirimo batuzuza neza inshingano zabo
Mu nama ya komite ishinzwe iterambere ry’akarere (CDC) yateranye kuri uyu wa kabiri tariki ya 12/06/2012, abagize CDC banenze ba Rwiyemezamirimo batuzuza neza inshingano ziba zikubiye mu masoko baba batsindiye. Muri More...
Rwanda : Nyamasheke: Sosiyete sivile irasabwa uruhare mu migendekere myiza y’amatora
Kuri uyu wa kane tariki ya 07/06/2012, abagize sosiyete sivile mu karere ka Nyamasheke bahawe amahugurwa na komisiyo y’amatora, bakaba bigishwaga ku ruhare rwabo mu migendekere myiza y’amatora. Umuyobozi More...
Rwanda : Nyamagabe: Bishimiye aho imyiteguro y’ibarura igeze
Mu gihe hasigaye amezi atagera kuri atatu ngo ibarura rusange ritangire mu gihugu, abafite uruhare mu gutegura ibarura mu karere ka Nyamagabe baratangaza koimyiteguro y’iki gikorwa igeze ku rwego rushimishije. Ku More...
Ruhango: abanyamabanga nshingwabikorwa barasabwa gushyira udusanduku tw’ibitekerezo aho bakorera.
Agasanduku k’ibitekerezo Ubuyobozi bw’akarere ka Ruhango burasaba abanyamabanga nshingwabikorwa b’imirenge igize aka karere gushyira udusanduku tw’ibitekerezo aho bakorera kuko More...
Igice kinini cy’umujyi wa Musanze gishobora kuba cyubatse hejuru y’amazi
Umuyobozi w’intara y’amajyaruguru aratangaza ko munsi y’ubutaka bw’igice kinini cy’ahubatse umujyi wa Musanze hashobora kuba hari mo amazi menshi kuburyo mu kwagura uwo mujyi bizasaba More...
Kamonyi: Abaturage barasabwa kwita ku mutekano w’abaturanyi babo
Mu kiganiro abaturage bo mu mudugudu wa Ryabitana, akagari ka Gihinga, umurenge wa Gacurabwenge, bagiranye n’abayobozi nyuma y’umuganda wo ku itariki 28/4/2012, Guverineri w’Intara y’Amajyepfo More...

robotstxt: allowed

filter: keep


text:
sam.
01
déc.
2012
AMASOMO
Isomo rya mbere : Yer 33, 14-16
Isomo rya kabiki : 1 Tes 3, 12-4, 2
Ivanjili : Lk 21, 25-28. 34-36
Bakristu bavandimwe, none twatangiye igihe cy’Adiventi kidufasha kwitegura neza ibirori bya Noheli (Ivuka rya Yezu, Umukiza). Adiventi bivuga gutegereza. Muri Adiventi twitegura Umukiza. Abayisiraheli bari bategereje Umukiza uzabakura ku ngoyi y’abanyamahanga babatsikamiraga. Muri Adiventi twibuka kandi iyuzuzwa ry’Isezerano Imana yagiranye n’umuryango wayo wa Israheli. Ibyo Imana yasezeranyije umuryango wayo byujurijwe muri Yezu Kristu. Ariko natwe tugomba kwakira Umukiza mu muzima bwacu bwa buri munsi duhindukirira Imana. Mu gutegereza umukiza hari ibikorwa byo kwicuza bigomba kuturanga : gutega amatwi Ijambo ry’Imana, gusenga no kwihana. Ariko se imibereho yacu igaragaza ko Umukiza yaje muri twe cyangwa se, nk’abayisiraheli, hari abataramenya ko Yezu yaje bagitegereje undi mukiza ? Adiventi y’uyu mwaka yakagombye kugira igishya ituzanira mu buzima bwacu.
Amasomo twateguriwe kuri iki cyumweru afite inyigisho nyinshi zadufasha kurushaho kuzirikana uko tugomba gutegereza umukiza. Ingingo y’ingenzi tuzirikana uyu munsi muri aya masomo ni ukuba maso. Yezu ati : « Mube maso kandi musenge igihe cyose (…) kugira ngo muzashobore gutunguka mu maso y’Umwana w’umuntu ». Kuba maso si ugukanura, ahubwo ni ukwirinda uburangare ubwo ari bwo bwose, twumva inama Roho Mutagatifu atugira. Pawulo Mutagatifu abitugiramo inama agira ati « Igihe cyose muhore musenga kandi mwambaza ku buryo bwose mubwirijwe na Roho » (Ef 6, 18a). Ese muvandimwe ujya wibuka ko waremwe mu ishusho ry’Imana kandi ko wakijijwe n’amaraso ya Kristu yameneye ku musaraba ? Icyo Imana igushakaho mbere na mbere ni ubutagatifu : « Mwebweho rero, muzabe intungane nk’uko So wo mu ijuru ari intungane» (Mt 5, 48). Ubutungane bw’Imana uzabukesha kumenya ko ari bwo watorewe kuva ukivuka, ukabwerekezaho ibitekerezo byawe n’amagambo yawe n’imirimo yawe, n’ibyago ugira, mbese uko umeze kose mu buzima bwawe bwose. Bitabaye ibyo, ntiwaba ubereyeho icyo Imana yakuremeye n’icyo ikuzigamiye mu bugingo bw’iteka. Yezu yaba yarapfiriye akamama.
Mu isomo rya mbere, umuhanuzi Yeremiya arahumuriza umuryango w’Imana (Israheli) wajyanywe-bunyago i Babiloni kubera ibyaha byabo. Bageze mu mahanga bibuka ubugome bwabo batakambira Uhoraho yibuka umuryago we, yohereza umuhanuzi ubamenyesha ko uburokorwe bwabo buri hafi : « Nzagoborera Dawudi umumero, umwuzukuruza w’indahemuka ; azaza ari umwami ufite ubushishozi, uharanira ubutabera n’ubutungane mu gihugu. Ku ngoma ye Yuda izarokorwa, maze Israheli iture mu mutekano. Izina azitwa ni iri ‘Uhoraho ni we butabera bwacu’ » (Yer 23, 5-6).
Mu buzima bwacu bwa gikristu usanga tujya mu misa no mu yandi makoraniro y’abakristu n’ubwo hari n’abandi usanga babaho nk’aho bageze mu ijuru ryabo ku buryo kujya mu misa cyangwa mu muryago remezo kuri bo ari uguta igihe. Uyu munsi Yezu arabwira buri wese gukanguka kuko tutazi igihe umwana w’umuntu azazira.
Mu Ivanjili ya none Yezu aratubwira amagambo tumenyereye kumva. Ni amagambo asa n’ateye ubwoba, ariko anaduhumuriza atubwira ko tugomba gukomera. Mu gihe dutegereje ihindukira rye hari ibyo dusabwa gukora kugira ngo tutazatungurwa. Ese twe tubayeho dute? Ese turi maso cyangwa turasinziriye? Ese ubusambo, isindwe n’utundi ducogocogo tw’imibereho ya none biracyari muri twe? Buri wese yakwiha igisubizo akurikije uko abayeho uyu munsi.
Kuri iki cyumweru turasabwa kuba maso, urubanza tuzacirwa turaruzi ni itegeko ry’urukundo. Twakunze dute abavandimwe baciye bugufi Nyagasani yadushyize iruhande. Ngabo abazaducira urubanza. « Ibyo mwagiriye umwe muri abo bavandimwe banjye baciye bugufi ni jye mwabaga mubigiriye (...) ibyo mutagiriye umwe muri abo baciye bugufi, ni jye mutabigiriye » (Mt25, 31-46). Yezu Kristu aradushishikariza gukomera ku rugamba no kudacibwa intege n’imibereho ya none aho buri wese ubona yihugiyeho, aho abantu benshi bibereyeho nk’abatazi Imana, aho abantu batari bake usanga birukira imico y’ahandi ngo ni ibigezweho. Pawulo atugira inama yo kubyirinda agira ati «Ntimukigane ibi bihe turimo, ahubwo nimuhinduke, mwivugururemo ibitekerezo, kugira ngo muzajye mumenya neza ugushaka kw’Imana, ikiri cyiza, icyashimisha n’ikiboneye » (Rom 12, 2) Kwitwa umukristu ni ishema ryacu ni nabyo biduha agaciro. Ibyo bizagaragarira mu mibanire yacu n’Imana ndetse n’abavandimwe bacu: « Aba Kristu Yezu babambye ku musaraba umubiri wabo n’ingeso mbi ndetse n’irari » (Gal 5, 24). Icyo Yezu Kristu adusaba none ni ukumubera abahamya turangwa n’ukwemera gushyitse kuzagaragarira mu rukundo dukundana: « Ngiri itegeko mbahaye : nimujye mukundana nk’uko nanjye nabakunze »(Yoh 15, 12). Ubuhamya umukristu wese asabwe kugaragaza ni urukundo rwa rundi rugera no ku banzi. Ni urukundo rumenya kubabarira abaducumuyeho no kubasabira ku Mana nka Sitefano: “Nyagasani ntubahore iki cyaha”(Int 7, 60).
Mu gusoza tuzirikane ku nama nziza Pawulo atugira mu isomo rya kabiri ridusaba kubaho turangwa n’ubuzima buvuguruye mu gihe tugitegereje ihindukira ry’umukiza wacu Yezu Kristu : « Mwifate ku buryo bushimisha Imana, nk’uko twabibigishije ; ni ko musanzwe mubigenza, ariko noneho murusheho» (1 Tes 3, 12-4, 2).
Dusabe
Nyagasani Yezu Mukiza wacu, ni wowe utuburira buri munsi ugira uti « Mwitonde rero, hato imitima yanyu itazatwarwa n’ubusambo, n’isindwe, n’uducogocogo tw’ubuzima, maze uwo munsi ukazabagwa gitumo. » Uzi intege nke zacu, uzi ibishuko birwanira mu mitima yacu, uzi imibereho yo kuri iyi si kuko wayibayemo. Uratubwira kandi uti “Mube maso kandi musenge igihe cyose.” Ibyo wabiduhayeho urugero mu mibereho yawe hano ku isi, kuko waranzwe n’isengesho amanywa n’ijoro. Natwe twigishe gukora ugushaka kwa So, nk’uko wabyivugiye uti “ibyo kurya bintunga ni ugukora icyo uwantumye ashaka, no kurangiza umurimo we” (Yoh 4, 34). Twigishe gusenga no kurangiza ugushaka kwawe mu buzima bwacu bwa buri munsi kandi tubitoze n’abandi. Amen
Diyakoni Eugène IYAKAREMYE


text:
Ibinezeza byanjye byari ukubana n’ abantu (Imigani 8:31b)
Yesu biramunezeza kubana
natwe akunda umunyabyaha icyo yanga ni ibyaha byacu ariko nibyo yapfiriye.
Kandi Imana iyo iturebeye mu maraso y’ umwana wayo itwita abakiranutsi.
Yesu yambaye ishusho y’
abantu, kandi avuka bamwise Emanueli, Imana iri kumwe natwe cyangwa se Imana mu
bantu.
Iyo Yesu yigishaga yaravugaga
ngo nimuguma muri njye ijambo ryanjye rikaguma muri mwe, musabe icyo mushaka.
Kandi ko ari we muzabibu w’ ukuri Data ari nyira wo uwuhingira, ishami ryose
ritera imbuto ararica akarikuraho.
Abari kure kera bigijwe
hafi n’ amaraso ya Kristo Yesu. Yesu ahora yishimiye kubana natwe ahora
ari ku rugi akomanga ngo nitwemera yinjire dusangire Yesu yishimira ko
dusangira ubuzima bwose kuko iyo ubabaye murababarana, iyo wishimye
murishimana, ubuzima bwose murabufatanya kuko umunezero we ari ukubana n’
abantu.
Kuko yababajwe no
kugeragezwa, abasha gutabara abageragezwa bose kuko azi intumwa icyo ari cyo.
Yesu yatanze itangazo
rikomeye ngo mwese abananiwe muze munsange ndabaruhura (nta n’umwe mu isi watanga
nk’iryo tangazo) akomeza avuga ngo mwikoreze ingata yanjye itababaza n’
umutwaro wanjye ntuvuna.
Ku musaraba yaravuze ngo ibyo gucungura abantu ndabirangije ushaka wese
naze kuko umunezero we kwari ukubana n’ abantu.
Byaba byiza twemeye
kumwakira atari kumwakira kw’abihana bwa mbere gusa, ahubwo mu mibereho yacu ya
buri munsi Yesu anezezwa no kubana natwe kuko iyo urebye ubuzima bwacu bwa buri
munsi turirwanira usanga nta bufatanye bwacu na Yesu burimo.
Usanga umuntu avuga ngo njye
ndakennye, baramvuga, njye njye..... iyo nari njye niyo igaragaza ko nta bufatanye
bwacu na Yesu burimo. Paulo yavuze ngo si njye nkiriho ni Kristo muri jye.
Nimufatanya na Kristo uzoroherwa mu bigeragezo byawe kuko yavuze ngo mwikoreze
ingata yanjye itababaza n’ umutwaro wanjye nawo ntuvuna.
N’ubu aracyabana natwe
kuko ubugingo bwacu buhishanijwe na Kristo mu Mana. Kuko yicaye i buryo bw’
Imana adusengera adutambira ibitambo.
Stefano yabanye n’ Imana
mu ipfa rye aravuga ngo ndamubona ahagaze iburyo bw’ Imana.
Iyo Satani adushinja
imbere y’ Imana ku bw’ ibyaha twakoze, Yesu arahagarara akatuvugira ati nibyo
barabikoze ariko nibyo napfiriye akereka Imana mu biganza inkovu no mu rubavu.
Turi abatsinzi no kurutaho ku bw’amaraso ya Kristo Yesu, amen.
Mwari kumwe na Pastor Desire ubakunda akabifuriza amahoro y’Imana.
Hari igitekerezo watanga kuri ubu butumwa, cyangwa wifuza gusengerwa
by’umwihariko, cyangwa wifuza ko twakoherereza ubundi butumwa, wasura www.agakiza.org cyangwa ukatwandikira
Ese iyi nkuru iragufashije ?
Sangiza abandi iyi nkuru.


text:
Umunsi umwe umugore yagiye guhaha, ageze aho agomba kwishyurira afunguye isakoshi umukozi...
1.Ugomba Kugaragariza umukunzi wawe ibyishimo kabone n’iyo waba ubabaye. Si byiza ko wakereka...
Nitwa Nadine nkaba nshaka kubabwira inkuru mpamo y’ibyambayeho kuko kubyihererana numva umutima...
1. Kuba umukobwa bakundana yisuzugura Ngo kwisuzugura no kwishyira hasi ni kamwe mu tumenyero...
Umutesi utetana ituze Ntugatinye naragutoye Nagutuje ahataba itiku Mu mutima utemba ituze...
Shenge uwabuze inenge Uw’Ingenzi igihangange Unjyana mu by’ubwenge Ungenera ibizira inenge...
1. Abakobwa banga abahungu bakora ibintu biteye ishozi nko kuba wavuga cyangwa ugakora ibintu...
Muri iyi nkuru, turabagezaho ibintu byakwereka ko umukunzi wawe ashobora kuba aguca inyuma...
Dore ibibazo 10 muba mugomba kwibaza mbere yo gufata umwanzuro wo gutandukana: 1- Ese...
Kimwe n’abasore cyangwa abagabo, abakobwa cyangwa abagore nabo baba bafite ibintu bifuza ku...
Nkweruriye ko nkwemera Nkwibonamo ko unkwiriye Ndatinyutse winyihunza Unyemerere unanyakire...
By’umwihariko hano mu Rwanda dukurikije n’umuco, imyumvire na kamere y’abanyarwanda, hari ibyo...
1. Ugomba kwirinda icyatuma ugwa mu mutego wo gusambana Buri gihe ugomba guhora wibuka ko uri...
Abo bahanga mu bijyanye n’imibanire hagati y’abantu ari bo Olga Levancuka, Marisa Peer na...
Ubwo rero hakaba hari umusaza w’umupfumu bamurangiraga ko ngo ari umuhanga mu gufasha abagore...
1.Ndatekereza ko uri nka musaza wanjye. Mu gihe umukobwa wifuzaho kuba umukunzi akubwiye...
1–Umubare w’inshuti: Abakobwa nibo bakunze guhura n’umubare munini w’ababasaba urukundo kandi...
1. Gerageza kugaragara neza uko ushoboye kose Abasore burya bakururwa cyane n’ibigaragara kandi...
Uwo muti usanzwe wifashishwa mu gufasha abagore bari ku bise (bagiye kubyara) mu kwihutisha...
Ntukababare nzahakubera, Kukubangikanya nzabirwanya Abadutanya sinzabumva Nzakubera uko...
Wintinya jya unyizera Warananyuze kuva nkubonye Wanyeretse ko uri inyanzi Unyubahira uko...
Uyu mukobwa yarangije kwiga amashuri yisumbuye muri 2011, ahita abona ibiraka ntiyahita akomeza...
Nyiramana akaba yari avuye mu nama itarangiye, kuko yumvaga atameze neza. Mu gihe yamanukaga...
1. Wimutesha umutwe umuhatiriza Hari abantu benshi bibeshya ko mu gihe bababaje abakunzi babo,...


text:
Madagasikari
Madagasikari (izina mu kimaragasi : Repoblikan'i Madagasikara ; izina mu gifaransa : République de Madagascar ) n’igihugu hafi y’inyanja y’Ubuhinde muri Afurika. Umurwa mukuru wa Madagasikari witwa Antananarivo.
Madagasikari igizwe n’uruhurirane rw’abaturage bakomotse muri Afrika ndetse no mu barabu. Ibyo bituma umuco w’icyo gihugu ugenda ugaragaramo uruvangavange rwakomotse muri ibyo bihugu byose.
Icyo gihugu gifite amoko agera kuri 18, buri bwoko bukaba bufite umwihariko mu bjyanye n’umuco cyane cyane indirimbo n’imbyino. Muri izo mbyino hakaba harimo salegy, bahoejy, malessa, kilalaka ndetse na vakodrazana.


text:
Hashize imyaka irenga 5000 tungurusumu ikoreshwa mu kwirinda indwara nyinshi zirimo umutima, kanseri, diyabeti n’izindi.
Ubushakashatsi bugaragaza ko tungurusumu ituma amaraso atembera neza mu mitsi bityo bikarinda umuvuduko mwinshi w’amaraso.
Ibyo kandi ni kimwe no ku bitunguru na byo usanga iyo biriwe ku rugero rukwiye nka gm 18 buri cyumweru cyangwa intete imwe kugeza kuri ebyiri mbisi ku munsi za tungurusumu bishobora kurwanya indwara za kanseri.
Muri izo kanseri hari nka kanseri ifata mu muhogo, kanseri yo mu mabere, iyo mu myanyandangabitsina n’izindi ndwara zishobora gufata umubiri.
Tungurusumu ushobora kuyisya ukayishyira muri salade, mu mugati, ukayiteka mu byo kurya nko mu nyama, mu isosi n’ahandi cyangwa ukayihekenya.
Mu gihe uhisemo kuyiteka ariko mu kurinda ibiyigize, uyishyira mu biryo igihe biri hafi gushya ku buryo itarenza iminota 20.
Ku bantu bafite umubyibuho ukabije cyangwa no ku bandi bifuza kugabanya ibiro, tungurusumu irafasha cyane kuko ituma utarya byinshi nk’uko warya ibiryo itarimo kandi ikagabanya imisemburo ya cholesterol.
Nyamara kandi ku bantu bafite imiti banywa, bagomba kwitondera kurya tungurusumu keretse gusa mu gihe babiherewe uruhushya na muganga kuko ishobora kuganza indi miti ndetse ku bantu bitegura kubagwa bo ntiberemerwa kuyirya kuko yatera kuva cyane.
Niba rero wajyaga wibagirwa tungurusumu ku ifunguro ryawe, ibyiza byayo bigutere kujya uyirya nubwo bwose impumuro yayo idashimisha mu mizo ya mbere ariko igihe kiragera ukayimenyera ndetse ukayikunda.
PASSEPORT SANTÉ.NET
Imyororokere
Ibyiza bya tungurusumu ku buzima bwacu
Labels: imiti, tungurusumu, ubuvuzi gakondo, ubuzima


text:
Yasubiwemo : Korali Amahoro y’ i Remera igiye gutaramana n’abo kuri Adepr Kicukiro_ Nyakabanda
Mu nkuru yabanje twari twababwiye ko ku ubutumire bwa korali Sion ikorera umurimo w’Imana mu itorero rya ADEPR Kicukiro Umudugudu wa Nyakabanda, Korali Besalel igiye gutaramana n’abakirisito bo kuri uyu mudugudu mu giterane cy’iminsi ibiri kizatangira tariki ya 03 kugeza 04 Ukuboza 2016, Gusa kuri ubu amakuru atugeraho ni uko Korale Besalel itakije ahubwo Bazabana na Korale Amahoro ikorera umurimo w’Imana kuri ADEPR Remera.
Bwana Theoneste MUNYURANGABO Umuyobozi wa Korali Sion yadutangarije ko igiterane gikomeje, gusa impiduka zabayeho ngo ni uko Korale Besalel itakibonetse kuko izaba yagiye mu murimo w’Imana ahandi, yakomeje atubwira ko izi mpinduka ntacyo zizahungabanya ku migendekere y’igiterane kuko ngo ibyangombwa byose bisabwa ngo kigende neza bo bamaze kubitegura.
Aya makuru kandi yemejwe n’umuyobozi wa Korali Amahoro Bwana Zacharie NTAKIRUTIMANA, mu kiganiro twagiranye kuri Telefone yatubwiye ko babonye ubutumire kandi ko ku Cyumweru bazajya mu giterane ku umudugudu wa Nyakabanda wo mu itorero rwa ADEPR Kicukiro.
Inkuru bifitanye isano : http://agakiza.org/?Korali-Besalel-y-I-Murambi-igiye-gutaramana-n-abo-kuri-Adepr-Kicukiro_


text:
Umuhanzi King James ubusanzwe witwa Ruhumuriza James yamuritse iyi album mu gitaramo gikomeye yakoreye ku kiyaga cya Kivu mu Mujyi wa Rubavu afatanyije n’abahanzi bakunzwe mu Rwanda barimo Riderman, Mico The Best, Bull Dogg, Urban Boyz na Christopher
Uyu muhanzi w’imyaka 26 yishimiwe cyane mu gitaramo yakoze amurika indirimbo icumi zibumbiye kuri album ‘Urukundo’. Mbere y’uko igitaramo gitangira habanje kuba utubazo twarogoye ibyishimo by’abafana kubera umuriro wari ufite ingufu nke bityo ibyuma bikizimya.
Ikibazo cy’umuriro kimaze gukemuka igitaramo cyabaye mu mudendezo usesuye ndetse abahanzi bose bafashije King James barishimirwa cyane ariko nyuma havutse ikibazo cyateje uburakari abafana ku bw’uyu muhanzi wari wabijeje ko hari ibirori byo gusoza bagomba guhuriramo ahitwa kwa Nyanja bakamutegereza ijoro ryose bagaheba.
Bamwe mu bafana bitabiriye igitaramo cya King James cyo kumurika alubumu ye ya gatanu bavuga ko yababeshye ko hari ibirori bya After party bakajya kwishyura aho bagombaga guhurira na we nyamara ntiyaza.
Umwe mu baganiriye na IGIHE yagize ati “Biriya ntabwo ari byiza, urabona kutubwira ngo hari after party tugafata amafaranga yacu tukishyura ibyo kunywa tumutegereje none tukaba tumubuze, abahanzi bajye bareka kubeshya, ko igitaramo cyari kirangiye iyo areka tukitahira?”
Musabyimana Fillette we yagize ati “King yari yakoze igitaramo cyiza ariko agisoje nabi, ni gute MC yasoje avuga ngo tujye kwa Nyanja muri After party ariko bikaba birangiye atubeshye, tumaze amasaha hafi atatu tumutegereje ari nako dukoresha amafaranga yacu.”
King James we yisegura kuri aba bafana avuga ko nta bindi birori yari yateguye ahubwo ko amakosa yose ayagereka ku mushyushyarugamba wabeshye abamwijujutiye.
King James ati “Ubundi nta after party nari nateganyije, habayemo kwibeshya mu gutanga ubutumwa MC aribeshya arabivuga , ndasaba imbabazi abitabiriye igitaramo kubera ako kabazo kabayemo nta wundi mutima mubi.”
Iki gitaramo cyo kumurika alubumu ye yise urukundo cyabereye ku nkengero z’ikiyaga cya Kivu cyitabiriwe n’abantu banyuranye barimo n’abaturutse muri Repubulika Iharanira Demokarasi ya Congo by’umwihariko abatuye mu Mujyi wa Goma.
Iyi album yamuritse yari igizwe n’indirimbo icumi zirimo izakunzwe mu minsi yashize n’izindi nshyashya. Yari asanzwe afite izindi album zamenyekanye mu Rwanda harimo iyitwa Umugisha, Umuvandimwe n’izindi.


text:
Apr 27, 2016 Bienvenu Ndacyayisenga Imikino 0
Prophet Claude Ndahimana uyobora itorero Soul Healing Revival church rifite icyicaro Kacyiru mu mujyi wa Kigali, yavuze ko Yesu Kristo yavutse mu bitangaza, apfa mu bitangaza ndetse ajya mu ijuru mu bitangaza. Yasabye abahakana ibitangaza by’Imana kujya bareba ku mbuto z’uwabikoze kuko ariko Yesu yavuze.
Mu kiganiro twagira na Prophet Claude yadutangarije ko bitewe n’ibyo yabonye Imana ikora ndetse nibyo yabonye imukoresha ntiyemera abahakana Imbaraga z’Imana nkuko yagize ati mu magambo ye : “ Muri iyi minsi abantu iyo babonye Imana ikoze ibitangaza bavuga ko biturutse kwa satani gusa nubwo hari pirate ariko hari na orginale Imana ikora Kandi uko yesu Kristo yari ejo niko ari kandi niko azahora nkuko ijambo dusanga muri Abaheburayo13:8 habivuga.”
Yesu Kristo twizera yavutse mu buryo bw’igitangaza, abaho mu buryo bw’ibitangaza, apfa mu buryo bw’ibitangaza, azuka mu buryo bw’ibitangaza, ajya mu ijuru mu buryo bw’ibitangaza azagaruka mu bitangaza, kandi Yesu yaduhaye ibitangaza nk’umurage nk’abakozi be, tubisanga muri Mariko 16:16. Haravuga ngo ibimenyetso bizagumana n’abizera ngibi: Bazavuga mu ndimi nshya, bazarambika ibiganza ku barwayi, bazirukana amadayimoni, bazafata inzoka ntacyo izabatwara.
Yasoje avuga ko abazabasha kwitabira amasengesho bari gutegura ko bazabyibonera(ibitangaza) , aya masengesho akaba azamara iminsi 21 aho azatangira ku italiki ya 03/05/2016 asozwe 23/04/2016 akazajya abera ku itorero Soul Healing Revival Church Kacyiru hirya ya Minagri.
Nd.Bienvenu/Isange.com/Tel:+250785247778,+250725040607.
happy wheels
Jan 22, 2017 0Share this on WhatsAppMu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Kigali: Igikorwa cyo kwita imihanda amazina no gushyira ibyapa ku nyubako kirasozwa muri Gicurasi
Mu rwego rwo kworohereza abantu kuyoboka no kuyobora ababagana, mu Mujyi wa Kigali harimo kurangizwa igikorwa cyo gushyiraho ibyapa by’amazina y’imihanda mu gice cyatangiriweho cy’ahafatwa nk’umujyi (urban area).
Nk’uko tubikesha Ubuyobozi bw’Umujyi wa Kigali, igikorwa kirasozwa mu mirenge yahereweho mu turere tugize Umujyi ni ikurikira:
a) Akarere ka Gasabo hari Umurenge wa Gisozi, Kacyiru, Kimihurura, Kimironko, Kinyinya na Remera.
b)Akarere ka Kicukiro ni Umurenge wa Gatenga, Gikondo, (...)
Mu rwego rwo kworohereza abantu kuyoboka no kuyobora ababagana, mu Mujyi wa Kigali harimo kurangizwa igikorwa cyo gushyiraho ibyapa by’amazina y’imihanda mu gice cyatangiriweho cy’ahafatwa nk’umujyi (urban area).
Nk’uko tubikesha Ubuyobozi bw’Umujyi wa Kigali, igikorwa kirasozwa mu mirenge yahereweho mu turere tugize Umujyi ni ikurikira:
a) Akarere ka Gasabo hari Umurenge wa Gisozi, Kacyiru, Kimihurura, Kimironko, Kinyinya na Remera.
b)Akarere ka Kicukiro ni Umurenge wa Gatenga, Gikondo, Kagarama, Kanombe, Kicukiro, Kigarama, Niboyi na Nyarugunga.
c) Akarere ka Nyarugenge hari Umurenge wa Gitega, Muhima, Nyakabanda, Nyamirambo, Nyarugenge na Rwezamenyo.
Amazina y’imihanda agizwe n’impine y’inyuguti ebyiri zakumvikana mu buryo bworoshye nk’Akarere ko mu Mujyi wa Kigali umuhanda uvugwa uturukamo (KG: Kigali/Gasabo, KK: Kigali/Kicukiro, KN: Kigali/Nyarugenge) zikurikiwe n’umubare uranga uko imihanda ikurikirana bitewe n’aho buri wose uturuka. Bishingirwaho mu kuyikurikiranya ku rutonde bityo aho bishoboka ko ikurikirana bikurikije imibare byorohereza abantu kuyoboka.
Imihanda igabanijemo ibyiciro 3:
Imihanda minini (Boulevard/Road) igaragazwa n’ikirango cya: Rd mu nguni y’icyapa ahahera hejuru imbere y’izina ry’umuhanda;
Imihanda iciriritse ihuza iminini n’imito (Avenue) igaragazwa n’ikirango cya: Av mu nguni y’icyapa hejuru imbere y’izina;
Imihanda mito yo muri "Quartiers"(Street) irangwa n’ikirango cya: St mu nguni yo hejuru imbere y’izina.
Buri rugo ruzajya rumenyeshwa umuhanda ruriho munyandiko izajya itangwa n’ubuyobozi bw’ibanze.
Iki gikorwa kizakurikirwa n’ishyirwaho rya numero ziranga ingo z’abaturage n’ibigo bitandukanye byo muri iki gice cy’umujyi guhera mu kwezi kwa gatatu (Werurwe) 2013.
Mu gihe kitarenze amezi atatu (ni ukuvuga kugeza mu kwezi kwa Gicurasi 2013) buri nyubako iri ku muhanda igomba kuba yamaze gushyirwaho nomero iyiranga.
Buri nyubako ifite nomero yagenewe bitewe n’igice cy’umuhanda iherereyeho kandi itangwa hakurikijwe uburyo bw’ikoranabuhanga bwakorewe inyigo n’inzobere zabiteguye. Nomero ijya ku nyubako yanditse ku cyapa cyabugenewe.
Imiterere y’icyapa cya nomero y’inyubako:
Icyapa kiranga inyubako
Icyapa cya nomero iranga inyubako gikoranye ubuhanga no mu bikoresho byubahirije ubuziranenge n’ibipimo byashyizweho, gisomeka neza ku buryo bugaragara ku manywa na nijoro kimuritsweho.
Icyapa gisanzwe gifite santimetero mirongo ine (40 cm) z’uburebure na santimetero makumyabiri n’eshanu z’ubugari ( 25cm) nk’uko amabwiriza y’Inama Njyanama y’Umujyi wa Kigali yo ku wa 15 Mutarama 2012 abiteganya.
Amazina mashya y’imihanda na nomero nshya ziranga inyubako mu Mujyi wa Kigali, birasimbura ubundi buryo ubwo ari bwo bwose bwari busanzwe bukoreshwa.
Uko nomero y’inyubako iboneka
Icyapa cya nomero iranga inyubako gikorwa kikanashyirwa ahabugenewe ku irembo rikuru (cyangwa umuryango mukuru) rireba ku muhanda ku nyubako, ku burebure hagati ya metero imwe n’igice (1,5m) na metero ebyiri n’igice (2,5m), bikozwe na Rwiyemezamirimo wabitsindiye mu ipiganwa ryakoreshejwe n’Umujyi wa Kigali.
Umurenge inyubako iherereyemo uha buri nyubako nomero iyiranga.
Buri wese ashyirirwaho icyapa cya numero iranga inyubako ye mu gihe kitarenze iminsi itanu akimara kwishyura amafaranga y’ikiguzi cyayo.
Igisabwa abaturage
1. Abantu bose bafite inyubako ziri ku muhanda mu bice byavuzwe hejuru birebwa n’iyi gahunda, barasabwa kwitabira gushyiraho numero yabugenewe iyiranga.
2. Abantu barasabwa kwitegura kwishyura amafaranga 12 000 Frw yishyurwa icyarimwe ku cyapa kimwe cya numero iranga inyubako.
3. Buri wese arasabwa kubungabunga no kurinda nomero y’inyubako ye ikaramba kuko yakozwe mu buryo izamara igihe kirenga imyaka irindwi (7).
4. Abantu bose barasabwa kurinda no kubungabunga ibyapa by’amazina y’imihanda aho cyangijwe cyangwa kivanyweho, abatuye Umudugudu bakihutira gutanga umuganda wo kwishyura ikiguzi cyo kugisimbuza, mu gihe uwacyangije atamenyekanye ngo acyishyure.
Ubuyobozi bw’Umujyi wa Kigali.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Minisitiri Rugwabiza yavuze ibi ubwo yifatanyaga n’abaturage b’Akarere ka Rulindo mu muganda rusange usoza ukwezi kwa Nyakanga 2016, wabereye mu Murenge wa Rusiga kuri uyu wa Gatandatu, tariki 30.
Uyu muganda wibanze ku gikorwa cyo guhanga umuhanda ugera ahazubakwa ibiro by’Umudugudu wa Kigarama mu Kagari ka Kirenge. Uwo mudugudu ukaba waratangiye gutuzwamo abaturage bavanywe mu manegeka.
Muri uyu muganda, Umurenge wa Rusiga wahembewe kuba indashyikirwa mu Karere ka Rulindo, mu bikorwa by’umuganda rusange ku bw’uko wakoze imihanda y’imigenderano y’ibilometero umunani muri uwo mudugudu wa Kigarama.
Mu bihembo bashyikirijwe na Minisitiri Rugwabiza, harimo icyemezo cy’ishimwe ndetse na sheki y’amafaranga ibihumbi 100Frw yo kubafasha kugura ibikoresho bifashisha mu muganda.
Minisitiri Rugwabiza yabwiye abaturage ko kuba barabashije kwikorera ibilometero umunani by’imihanda nta nkunga bahawe, ari ikimenyesto cy’uko bifitemo imbaraga zo gukora ibyo bifuza.
Yagize ati “Ndabashimira ko mwabonye iyi mihanda ikenewe, mwebwe ubwanyu abaturage mukabigiramo uruhare, mugafata iya mbere mu kuyihanga biciye mu muganda. Muri abakozi, mukomereze aho kandi ni mwebwe mugomba kwikemurira ibibazo, abandi bakaza babunganira.”
Umunyamabanga Nshingwbikorwa w’Umurenge wa Rusiga, Uwamahoro Telesphore, yavuze ko iryo shimwe ryabateye imbaraga zo kongera ibindi bikorwa, birimo no kuzageza amashanyarazi kuri abo baturage bavuye mu manegeka.


text:
Uko ibyegeranyo byerekeye ihohoterwa n’ivangura rikorerwa abakristo hirya no hino ku isi, cyane mu bihugu umubare wabo ari muto cyane, bitewe n’ubwiganze bw’abayoboke b’andi madini atemera Yesu Kristo, niko hagenda hamenyekana tumwe mu tuce abakristo bibasiwe kurusha ahandi. Aha ariko nanone ni nako usanga hari uduce tutavugwa mu itangazamakuru, ariko nyamara wajya kureba ugasanga hi hamwe mu hantu itotezwa ry’abakristo riri ku rwego rwo hejuru.
Christian Today itangaza ko muri utu duce harimo agace ko mu Burengerazuba bw’igihugu cya Indoneziya, aho umubare munini w’abatuye aka gace ari abakristo nubwo ubusanzwe muri rusange iki ari cyo gihugu gifite umubare munini w’abayoboke b’idini ya Isilamu ku isi. Kuva aka gace kajya mu maboko ya Leta ya Indoneziya mu mwaka w’1963, nibwo hatangiye kugaragara gutotezwa kw’abakristo, ari nako bigenda bihindura isura umunsi ku munsi.
Abakristo bo muri aka gace banyuzamo bakaburana uburenganzira bwabo
Muri raporo nshya y’umuryango gaturika muri Australia harimo kurebwa ku itabwa muri yombi ridakurikije amategeko rikorerwa abakristo, kubashimuta, iyicarubozo ndetse no kubagabaho ibitero. Hari ariko n’izindi raporo zagiye zigaragaza ko polisi yo muri kariya gace iburizamo amateraniro y’abakristo, kimwe mu bikorwa bigaragaza uruhare rw’inzego zishinzwe umutekano mu kubagamira ubwisanzure bw’imyizerere.
Muri izi raporo, inyinshi zishimangira umugambi wa Leta wo gusimbuza abakristo abayisilamu. Iyi ikaba imwe mu mpamvu, imisigiti igenda yubakwa ahantu hose.
Muri iki gihe gutoteza abakristo bigenda bifata indi ntera, kuburyo abakurikiranira ibintu hafi bakemanga ngo iki gishobora kuba gisatira igihe cya mbere, aho intumwa zaziraga ubutumwa bwiza bwa Yesu Kristo kugeza naho zishwe. Ibi bishimangirwa n’ibikorwa bitandukanye bigaragara mu bihugu byinshi bigamije kubangamira abakristo, kandi Leta igasa naho ntacyo yiteguye gukora ngo irengere uyu mubare nyamuke.


text:
Sep 18, 2015 Cyiza Theogene Amadini 0
Ikigo cy’abanyamerika gikora ubushakashatsi ku mibanire n’ubuzima bwa Gikristo kitwa Pew Research survey cyasohoye ubushakashatsi buvuga ko 50% by’abaturage ba Leta zunze Ubumwe za Amerika bo mu idini Gatolika bavuye mu byizerwa ,bakaba batagikozwa ibintu by’imyizerere no gusenga.
Pew Survey ivuga ko 52% bavuye mu myizerere Gatolika,abantu batandatu mu bantu 10 bayobotse indi myizerere,ni ukuvuga ko bagiye mu yandi madini.
Naho 2/3 by’abavuye mu idini Gatolika bo ibintu byo gusenga n’imyizerere babivuyemo ntibakibyikoza ,ntibanemera ko bahoze mu idini Gatolika.
13% mu bavuye muri iri dini,bemera ko ari abakristo bo mu idini Gatolika ariko ntibakore imihango y’iri dini,ni ukuvuga ko batubahiriza amahame y’idini Gatolika n’ubwo bemera ko bakibarizwa muri ryo.
Aba ni abavuye mu byizerwa,ariko nanone nkuko ubushakashatsi bwagaragaje ,buvuga ko 73% bakiri muri iri dini bifuza kuribamo ubuzima bwabo bwose,aho barindwi mu bantu 10 bavuga ko batarota bava mu idini Gatolika.
Mu gihe abakiristo benshi bo mu idini Gatolika bigaragara ko bo bagifite imyemererE yo hambere ku ngingo zitandukanye harimo kubana kw’abahuje ibitsina,gukomorera abagore bakuyemo inda,n’ibindi. Ubushakashatsi bwagaragaje ko nubwo Papa Francis aha umugisha bimwe ariko aba bakristo bo bagifite imitekerereze ya cyera kuri bene izi ngingo aho bavuga ko bitaboneye rwose ko idini Gatolika ryemerera ababana bahuje ibitsina ndetse no gukomorera abakuramo inda.
Mu gihe ubu bushakashatsi bwakozwe muri Leta zunze Ubumwe za Amerika bwagaragaje ko 50% bo mu idini Gatolika babivuyemo,hano mu gihugu cy’u Rwanda ho byaba byifashe bite ku mubare w’abakristo bava muri iri dini rifatwa nk’idini rya mbere mu rw’imisozi igihumbi?
By cyizatheogene@gmail.com
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
ven.
29
avril
2011
ISOMO RYA MBERE
Igitabo cy’Ibyakozwe n’Intumwa (Intu 5, 34-42)
Intumwa zimaze kuhagera, 34mu Nama nkuru hahaguruka umugabo w’Umufarizayi witwa Gamaliyeli, yari umwigishamategeko wubahwaga n’abantu bose ; nuko ategeka ko Intumwa zahezwa akanya gato. 35Hanyuma arababwira ati «Bayisraheli, muritondere ibyo mugiye kugirira bariya bantu ! 36Dore hambere aha hadutse uwitwa Tewudasi ; aza avuga ko ari umuntu ukomeye, maze abantu nka magana ane baramuyoboka. Nyamara yamaze kwicwa, abari baramuyobotse baratatana, ibyo yari yatangiye birayoyoka. 37Nyuma y’uwo, mu minsi y’ibarura, haduka Yuda w’Umunyagalileya, akurikirwa n’abantu benshi. Ariko na we aza kwicwa, abari baramuyobotse bose baratatana. 38None rero mbibabwire : ntimugire icyo mutwara bariya bantu, nimubareke bagende. Niba umugambi wabo n’ibikorwa byabo bikomoka ku bantu, bizayoyoka ku bwabyo. 39Ariko kandi niba bikomoka ku Mana, ntimuzashobora kubisenya. Muramenye hato mutava aho murwanya Imana. » Nuko iyo nama barayemera, 40bahamagara lntumwa bazikubita ibiboko, bazibuza rwose kongera kwigisha mu izina rya Yezu, maze barazirekura. 41Intumwa ngo zive mu Nama nkuru, zigenda zishimye kuko zagize ihirwe ryo kugirirwa nabi zizira izina rya Yezu. 42Nuko buri munsi ntizisibe kwigishiriza mu Ngoro y’Imana no mu ngo, zamamaza Inkuru Nziza ya Kristu Yezu.
ZABURI (Zab 27 (26),1,4,13-14)
Inyik/ Nyagasani, mu Ngoro yawe haganje amahoro n’umunezero bisesuye.
Cyangwa : AlIeluya.
Uhoraho ni urumuri rwanjye n’agakiza kanjye,
ni nde wantera ubwoba ?
Uhoraho ni urugerero rw’ubugingo bwanjye,
Ni nde wankangaranya ?
Ikintu kimwe nasabye Uhoraho,
kandi nkaba ngikomeyeho,
ni ukwiturira mu Ngoro y’Uhoraho,
iminsi yose y’ukubaho kwanjye,
kugira ngo mpore nirebera uburanga bw’Uhoraho,
kandi nite ku Ngoro ye ntagatifu.
Nyamara jye nizeye kuzabona ubugiraneza bw’Uhoraho,
mu gihugu cy’abazima.
Ihangane, wizigire Uhoraho,
ukomeze umutima, ube intwari !
Rwose wiringire Uhoraho !
IBANGONDIRIMBO RIBANZIRIZA IVANJILI (Intu 14, 17)
Alleluya Alleluya.
Nyagasani yatanze ibimenyetso bihamya ubugiraneza bwe :
yaduhagije ibidutunga, n’imitima yacu ayuzuza ibyishimo.
AlIeluya.
IVANJILI
+ Yohani (Yh 6, 1-15)
Muri icyo gihe, 1Yezu ajya hakurya y’inyanja ya Galileya ari yo Tiberiya. 2Abantu benshi baramukurikira, bitewe n’uko babonaga ibimenyetso yerekana akiza abarwayi. 3Nuko Yezu aterera umusozi, ageze mu mpinga aricara ari kumwe n’abigishwa be. 4Ubwo Pasika, umunsi mukuru w’Abayahudi, yari yegereje. 5Yezu arambura amaso, abona cya kivunge cy’abantu kije kimugana. Ni ko kubaza Filipo ati « Turagura he imigati yo kugaburira bariya bantu?» 6lbyo yabimubwiye amwinja, kuko yari azi icyo ari bukore. 7Filipo aramusubiza ati « N’uwagura imigati y’amadenari magana abiri, umuntu ntiyabonaho na kanzinya. » 8Umwe mu bigishwa be witwaga Andereya, mwene nyina wa Simoni Petero, aramubwira ati 9«Hano hari agahungu gafite imigati itanu y’ingano za bushoki n’amafi abiri, ariko se byamarira iki abantu bangana batya ?» 10Yezu ati «nimwicaze abantu.» Aho hantu hari ibyatsi byinshi. Nuko baricara, abagabo bari nk’ibihumbi bitanu. 11Maze Yezu afata imigati, arashimira, ayigaburira abari bicaye aho, abaha n’ifi uko bazishakaga. 12Bamaze guhaga Yezu abwira abigishwa be ati «Nimurundarunde ibimanyu bisigaye, ntihagire ibipfa ubusa.» 13Babishyira hamwe maze buzuza inkangara cumi n’ebyiri z’ibimanyu, kuri ya migati itanu y’ingano za bushoki, byashigajwe n’abari bariye. 14Abo bantu babonye ikimenyetso Yezu amaze gukora, baravuga bati « Koko ni ukuri, uyu ni wa Muhanuzi ugomba kuza mu isi. » 15Yezu rero amenya ko bagiye kuza kumujyana ku mbaraga bakamwimika, arongera ahungira ku musozi ari wenyine.


text:
sam.
17
nov.
2012
ISOMO RYA MBERE
Ibyahishuriwe Yohani Intumwa (Hish 4, 1-11)
Jyewe Yohani, 1ndareba mbona irembo rikinguye mu ijuru, maze ijwi rimeze nk’iry’akarumbeti nari numvise mbere rirambwira riti “Zamuka uze hano, maze nkwereke ibigomba kuba hanyuma y’ibi ngibi.” 2Ako kanya ntwarwa na Roho w’Imana, maze mbona intebe y’ubwami y’Imana iteretse mu ijuru, kandi ikagira n’Uyicayeho. 3Uwari uyicayeho yabengeranaga nk’ibuye rya yasipi na sarudoni ; intebe y’ubwami izengurutswe n’umukororombya urabagirana nk’ibuye ry’agaciro gakomeye. 4Intebe makumyabiri n’enye zari zikikije intebe y’ubwami, zicayeho Abakambwe makumyabiri na bane bambaye ibyererana, kandi batamirije amakamba ku mutwe wabo. 5Mu ntebe y’ubwami hasohokaga imirabyo, amajwi n’inkuba. Amatara arindwi yakirana imbere y’intebe y’ubwami, ari zo roho ndwi z’Imana.
6Imbere y’intebe y’ubwami hakaba inyanja isa nk’ikirahure kibonerana. Hagati y’intebe y’ubwami n’ibiyikikije hari Ibinyabuzima bine, byuzuyeho amaso imbere n’inyuma. 7Ikinyabuzima cya mbere cyasaga n’intare, icya kabiri kigasa n’ikimasa, icya gatatu kikagira uruhanga nk’urw’umuntu, naho icya kane kigasa na kagoma iguruka. 8Buri Kinyabuzima muri ibyo uko ari bine cyari gifite amababa atandatu, yuzuyeho amaso imbere n’inyuma. Ntibyahwemaga kuririmba amanywa n’ijoro bigira biti “Nyirubutagatifu, Nyirubutagatifu, Nyirubutagatifu ! Ni Nyagasani Imana, Umushoborabyose, Uwahozeho, Uriho kandi ugiye kuza.”
9Uko ibyo Binyabuzima byahaga ikuzo n’icyubahiro kandi binashimira Uwicaye ku ntebe y’ubwami, Uriho uko ibihe bizahora bisimburana iteka, 10Abakambwe makumyabiri na bane bari bapfukamye imbere y’Uwicaye ku ntebe y’ubwami, basenga Uriho uko ibihe bizahora bisimburana iteka, bakanaga amakamba yabo imbere y’intebe y’ubwami bavuga bati 11“Nyagasani Mana yacu, ukwiriye guharirwa ikuzo, icyubahiro n’ububasha, kuko ari Wowe waremye ibintu byose, washatse ko bibaho maze biraremwa.”
ZABURI (Zab 150, 1-2, 3-4, 5)
Inyik/ Nyirubutagatifu, Nyirubutagatifu, Nyirubutagatifu,
ni Nyagasani Imana, Umugaba w’ingabo !
Nimusingirize Imana mu Ngoro yayo ntagatifu,
muyisingirize aho itetse ijabiro !
Nimuyisingirize ibigwi yagize,
muyisingirize ubukuru bwayo butagira imbibi.
Nimuyisingize muvuza akarumbeti,
muyisingize mucuranga inanga n’iningiri.
Nimuyisingize muvuza ingoma kandi muhamiriza,
muyisingize mucuranga ibinyamirya, muvuza n’imyirongi.
Nimuyisingize muvuza ibyuma birangira,
muyisingize muvuza ibyuma binihira neza,
ibihumeka byose nibisingize Uhoraho !
IBANGONDIRIMBO RIBANZIRIZA IVANJILI (Hish 22, 12)
Alleluya Alleluya.
Dore Nyagasani agiye kuza bidatinze, aje afite ibihembo yateganyije,
kugira ngo agororere buri muntu akurikije ibikorwa bye.
Alleluya.
IVANJILI
+ Luka (Lk 19, 11-28)
11Mu gihe abantu bari bamuteze amatwi, Yezu yongera kubacira umugani kuko yari ageze hafi ya Yeruzalemu, kandi bakaba hari abibwiraga ko Ingoma y’Imana igiye kwigaragaza ako kanya. 12Nuko aravuga ati « Umuntu w’igikomangoma yagiye mu gihugu cya kure ajyanywe no kwimikwa, byarangira akagaruka. 13Nuko ahamagara icumi mu bagaragu be, abaha ibiceri cumi bya feza, arababwira ati « Muzabikoreshe neza bizunguke kugeza igihe nzagarukira. » 14Ariko abaturage be baramwangaga, maze bamukurikiza intumwa zo kuvuga ngo « Ntidushaka ko uriya atubera umwami ! » 15Amaze rero kwimikwa aragaruka, ahamagaza abagaragu yari yarahaye feza ze, kugira ngo amenye icyo buri muntu yungutse. 16Uwa mbere araza aravuga ati « Nyagasani, ifeza yawe yungutse izindi cumi. » 17Umwami aramubwira ati « Ni uko, ni uko, mugaragu mwiza ! Kubera ko wabaye inyangamugayo mu bintu bike, uzatwara imigi cumi. » 18N’uwa kabiri araza ati « Nyagasani, ifeza yawe yungutse izindi eshanu. » 19N’uwo nguwo umwami aramubwira ati « Nawe uzatwara imigi itanu. »
20« Undi na we araza ati “Nyagasani, dore ifeza yawe, nayibitse mu gitambaro. 21Koko naragutinye kuko uri umunyamwaga : utwara ibyo utabitse, ugasarura aho utabibye.” 22Umwami aramusubiza ati “Amagambo yawe umaze kwivugira ni yo ngiye kukuziza, wa mugaragu mubi we ! Wari uzi ko ndi umunyamwaga, ntwara ibyo ntabitse, ngasarura ibyo ntabibye. 23Wabujijwe n’iki gushyira feza yanjye mu isanduku y’ububiko, ngo ningaruka uyimpane n’inyungu yayo ?” 24Nuko abwira abari aho ati “Nimumwake ifeza ye, maze muyihe uzifite ari icumi.” 25Baramubwira bati “Nyagasani, ko afite se nyine icumi !” 26Umwami arabasubiza ati “Ndabibabwiye : ufite wese bazamwongerera, naho ufite ubusa bazamwambura n’utwo yari atunze. 27Naho abanzi banjye banze ko mbabera umwami, nimubazane hano mubicire imbere yanjye.” 28Yezu amaze kuvuga ibyo abarangaza imbere, azamuka agana i Yeruzalemu.


text:
mer.
22
déc.
2010
ISOMO RYA MBERE
Isomo ryo mu gitabo cy’Umuhanuzi Malakiya (Mal 3, 1-4.23-24)
Dore uko Uhoraho avuze : 1Ngaha ngiye kohereza intumwa yanjye kugira ngo intunganyirize inzira. Ni bwo Umutegetsi mushaka azaza mu Ngoro ye abatunguye; koko rero, Umumalayika w’isezerano mwifuza nguyu araje! Uwo ni Uhoraho, Umugaba w’ingabo ubivuga. 2Ni nde uzihanganira umunsi azazaho? Ni nde uzakomeza agahagarara igihe azigaragariza? Azaba ameze nk’umuriro w’umucuzi cyangwa nk’isabune y’umumeshi. 3Azicara hamwe kugira ngo ashongeshe kandi asukure. Azasukura bene Levi, abayungurure nk’uko bagenzereza zahabu na feza, maze bazegurirwe Uhoraho kugira ngo bamuhereze amaturo bakurikije amategeko. 4Ubwo rero amaturo ya Yuda n’aya Yeruzalemu azongera kunyura Uhoraho, mbese nko hambere mu myaka ya kera. 23Dore kandi mbere y’uko uwo munsi w’Uhoraho ugera, wa munsi mukuru kandi uteye ubwoba, ngiye kuboherereza Eliya, umuhanuzi. 24Ni we uzunga ababyeyi n’abana, yunge abana n’abayeyi babo, kugira ngo ntazaza ngatsemba igihugu.
ZABURI (Zab 25 (24), 4-5ab, 6-7, 8-9,10.14 )
Inyik/ Nimwubure umutwe mukomere,
kuko uburokorwe bwanyu bwegereje.
Uhoraho, menyesha inzira zawe,
untoze kugenda mu tuyira twawe.
Nyobora mu kuri kwawe kandi ujye umbwiriza,
kuko ari wowe Mana nkesha umukiro wose.
Uhoraho, ibuka ineza n’urukundo,
Wagaragaje kuva kera na kare.
Ntiwite ku byaha n’amafuti nakoze nkiri muto,
Ahubwo unyiteho ukurikije impuhwe zawe,
Ugirire ubuntu bwawe, Uhoraho.
Uhoraho agwa neza kandi ni indakemwa,
ni cyo gituma abanyabyaha abagarura mu nzira nziza.
Abiyorosha abaganisha ku butungane,
abacisha make akabatoza kunyura mu nzira ye.
Amayira yose y’Uhoraho ni urukundo n’ubudahemuka,
akabigirira abakomera ku isezerano rye no ku mategeko ye.
Ibanga ry’Uhoraho ribwirwa abamutinya,
maze akabamenyesha isezerano rye.
IBANGONDIRIMBO RIBANZIRIZA IV ANJILI
Alleluya Alleluya.
Ngwino Mizero y’amahanga,
wowe Mukiza w’abantu bose!
Ngwino wowe urokora abari barazimiye.
Alleluya.
IVANJILI
+ Amagambo yo mu Ivanjili ntagatifu uko yanditswe na Luka (Lk 1,57-66)
57Nuko Elizabeti ageze igihe cyo kubyara, abyara umwana w’urnuhungu. 58Abaturanyi na bene wabo bumvise ko Nyagasani yamugiriye ubuntu, bafatanya na we kwishima. 59Ku munsi wa munani baza kugenya umwana, bashaka kumwita Zakariya nka se. 6OAriko nyina aravuga ati « Oya, aritwa Yohani.»61Baramubwira bati « Nta muntu wo mu muryango wanyu wigeze kwitwa iryo zina! » 62Nuko babaza se mu marenga uko yifuza kwita umwana. 63Zakariya yaka akabaho maze yandikaho aya magambo : « Izina rye ni Yohani.» Bose baratangara. 64Ako kanya umunwa we urabumbuka, n’ururimi rwe ruragobodoka, maze atangira kuvuga, asingiza Imana. 65Nuko ubwoba butaha abaturanyi babo bose, n’abo mu misozi yo mu Yudeya, bakwiza hose ibyabaye. 66 Ababyumvaga bose bakomezaga kubizirikana mu mutima, bibaza bati «Uyu mwana azamera ate, ko ububasha bwa Nyagasani buri kumwe na we ?» .


text:
Ibi ni bimwe mubituma umugore aryoherwa mu gihe cyo gutera akabariro
Abagore benshi baryoherwa n’ imibonano mpuzabitsina, ariko usanga uburyo bishima atari bumwe. Tugiye kubabwira bimwe mu bituma umugore aryoherwa ndetse bikaba byatuma ahora yishimiye uwo bafatanya mu gutera akabariro.
Umugore aryoherwa no gutera akabariro iyo umugabo barimo guhuza urugwiro amweretse ko amwitayeho kandi akabikora amubwira utugambo twinshi twiza, kuko abagore benshi bemeza ko badakunda umugabo batera akabariro atavuga cyangwa ngo avuge ibintu bigaragaza ko yishimye nko kuniha gahoro cyangwa gushishira byo kwishima.
Abagore kandi bashimishwa n’ uko abagabo babahindurira uburyo babakoreramo imibonano (position), kuko ngo nibwo baryoherwa kurushaho, ariko ngo bakazira ubakoresha uburyo bumwe gusa kuko bageraho bakananirwa bitewe n’ uko batahinduriwe uburyo, bigatuma rimwe na rimwe binubira kuyikora igihe babisabwe n’ abagabo babo.
Mbere y’ uko umugabo atera akabariro agomba kubanza gutegura umugore kandi akagerageza kuza kubikora ari uko abona umugore nawe yamaze kwiyumva muri icyo gikorwa. Iyo umugabo abona ntacyo umugore arahindukaho, umugabo agomba kubanza gufata igihe cyo kumuganiriza utugambo twiza kugirango amwibagize ibyaba byamubabaje byose ndetse nibyo yiriwemo, ibyo bigatuma yiyumvamo ko agomba kubikora, n’ ubwo usanga abagore benshi bakunda kuvuga ko abagabo babo batabategura bihagije igihe bagiye gutera akabariro, ndetse ngo hakaba n’ abatabigerageza ngo bitewe n’ uko baba bvafite ubushake bwinshi bwo gutera akabariro kurusha abagore babo.
Umugabo kandi agomba kumenya imiterere y’ umugore we ndetse akanamenya uburyo butamuvuna mu gihe cyo gutera akabariro, bityo akaba aribyo akunda kumukorera kandi akibuka ko agomba gukora ibishoboka byose ngo amushimishe, igihe umugabo arimo gutera akabariro akananirwa ntagomba kubyereka umugore kuko bituma ibyiyumvo bishira ububobere bukagabanyuka.
Ni byiza ko umugabo yiga akanahimba udushya twa buri munsi two gukorera umugore we kugirango umugore yishime. Ibi kandi binagabanya irari umugore ashobora kugirira abandi bagabo kuko aba yumva ntacyo abandi bagabo barusha umugabo we, ibi nabyo bikaba bituma umugore yishima kurushaho kandi n’ umugabo ntiyifuze kuba yaryamana n’ undi mugore.
Umugabo afite inshingano zo guha umugore we impano zimushimisha kugirango umugore we abone ko amwitayeho, na mbere yo gukora imibonano umugabo agomba kubanza kugira icyo aha umugore cyangwa yaba ntacyo afite akagira icyo amusezeranya.
Abagabo rero bagomba kubahiriza inshingano zabo kandi bakereka abagore babo ko ntawundi mu gore ubaruta uko baba bameze kose.
Kagiraneza Erneste
SRC: IBYAMAMARE


text:
Mukankundiye Beatha avuga ko bashimiye cyane kuvanwa muri nyakatsi, bagatuzwa muri ayo mazu. gusa ariko ngo abayubatse ntibayubatse neza, kuko iyo winjiyemo imbere ugira impungenge.
Ati “Yego wenda nuko ashakaje amabati, ariko ubundi ubona ntaho atandukaniye n’izo twabagamo mbere. Nonese nawe injiramo wihere ijisho, imyenge iruzuye mu mabati, reba izi nzugi ngo zirakinze.”
Uyu mukecuru akomeza avuga ko kutagira ibikoni bacanamo bituma bateka muri ayo mazu . Kimwe n’abagenzi be, asaba ko nibura amazu yabo yaterwaho umucanga na sima bityo akagaragara neza.
Abo baturage bimuwe muri gahunda yo guca Nyakatsi mu ntangiriro z’umwaka 2011. Bavanwe ahitwa i Sheshe, bubakirwa amazu mu mudugudu wa Karutsindo Akagari ka Murama. Ayo mazu bimuriwemo, asakaje amabati, bigaragara ko ashaje kuko anahomesheje ibyondo.
Ubuyobozi bw’Umurenge wa Bweramana buhakana ibivugwa n’aba baturage. Bugahamya ko aya mazu nta kibazo afite, uretse inzu imwe y’umusore banze gukora ku bushake kugira ngo nawe amenye kwirwanaho; nkuko Uwamahoro Christine umuyobozi w’uwo murenge abivuga.
Agira ati “Nta kibazo afite, gusa hari umusore twagira ngo nawe amenye ko agomba kwishakamo ibisubizo, uretse no kuba amazu yabo nta kibazo afite, iyo bahuye n’ikibazo icyo aricyo cyose turabafasha nk’abatishoboye.”
Imyaka itandatu igiye gushira gahunda yo guca nyakatsi itangijwe, gusa amazu bimuriwemo, barayinubira cyane kuko atubatswe neza.


text:
Iri tsinda ryashinzwe n’Umusore w’imyaka 19, Tristan Murenzi, hamwe na bagenzi be biganaga muri iryo shuri, umwaka ushize, ritumira abayobozi mu nzego zinyuranye bakabaha impanuro ku miyoborere zishobora kubafasha kuzavamo abayobozi beza b’ejo hazaza nkuko nabo babyifuza.
Mu muhango wo kwizihiza isabukuru y’umwaka iryo tsinda rimaze rishinzwe, kuri uyu wa 13 Ukwakira 2016, urubyiruko rw’abanyeshuri biga muri icyo kigo, rwagize amahirwe yo kubona ibiganiro bitandukanye, birimo icy’imiyoborere rwagejejweho na Gasamagera Wellars, Umuyobozi w’Ikigo cy’Igihugu Gishinzwe Amahugurwa n’Imicungire y’Abantu n’Ibintu (Rwanda Management Institute).
Mu kiganiro cye, Gasamagera yibanze ku kwereka urubyiruko ko ubuyobozi buriho ubu bwigiye ku mateka, bitewe n’uko butabonye amahirwe nk’ayo bo bafite ubu ngubu.
Ati “Urubyiruko rw’ubu nta handi rufite ho kwigira uretse mu biganiro nk’ibyo mu matsinda nka ‘Rwanda We Want”.
Yakomeje asaba urubyiruko kudasigara inyuma, ruharanira kugendera ku muvuduko u Rwanda ruriho mu iterambere, arwibutsa ko ’Kuyobora bidasaba igihagararo ahubwo bisaba ubumenyi n’ubuhanga’.
Gasamagera yagize ati “Iyo tuvuga ubuyobozi mugomba kumenya ko aba ari bo bayobozi b’ejo. Iyo rero bo ubwabo bagize igitekerezo nk’iki cyo gushinga itsinda nk’iri rituma baganira ku bibazo by’ubuyobozi, iyo nyito ‘The Rwanda We Want’, bashaka kuvuga bati ‘igihugu cyacu uko tukifuza ejo hazaza’, ni igitekerezo cyiza, bivuze ko tugomba kugishyigikira.”
Yakomeje avuga ko ubu buryo bwo gushyiraho amatsinda ari uburyo bwiza bwo kurema abayobozi b’ejo hazaza, kuko ishuri (amateka) abariho ubu bigiyemo, uru rubyiruko rudateze kuribona.
Ati “Uhereye kuri iki gihe barimo, bagatangira kuganira ku by’ubuyobozi bwiza, bagakura babisobanukiwe, si kimwe no gufata umuntu mukuru ngo utangire kumubwira ubuyobozi bwiza n’uruhare rwe. Icyo gihe nta kikwizeza ko ibyo umubwira abyumva nk’uko nk’aba babyumva. Ni uburyo rero bwo kubarema mu bitekerezo bakumva uruhare rwabo mu buyobozi.”
Ishimwe Kaleb wahize abandi mu kwitabira ibiganiro no kwitwara neza mu biganiro mpaka muri uyu mwaka wa mbere “Rwanda We Want’ imaze, yatangarije IGIHE ko yifuza kuzaba Perezida wa Repubulika, bityo ibiganiro bahabwa ku miyoborere bikaba bigenda bimwugururira amarembo, ahereye ku buzima bwe mu ishuri yigamo.
Yagize ati “Icyo nkuyemo ni uko ikintu cyose kugira ngo umuntu akigereho, agomba kubanza gukurikira inyigisho, ndetse ibiganiro mpaka n’amarushanwa mu mbwirwaruhame dukora, biba bishingiye ku byo tuba twarize mu bihe bitandukanye. Izo nyigisho tuba twarakurikiranye, iyo zigize icyo zikumarira usanga nta kibazo.”
Mu gusobanura inkomoko y’iryo tsinda, Murenzi yavuze ko ryatangiye mu 2015, igitekerezo cyaryo kivutse kuri ‘The Africa We Want’ imwe mu nsangamatsiko zaganiriweho mu nama ya Banki Nyafurika Itsura Amajyambere yabereye mu Rwanda mu 2014, aho abayiganiragaho barimo na Perezida Kagame barebaga uko Afurika yaba imeze mu 2063.
Umwe mu myanzuro yafashwe icyo gihe, harimo no gutegura abayobozi beza b’ejo hazaza, ari bwo Murenzi yahise abishyira mu mibereho y’Abanyarwanda, azana "The Rwanda We Want.”, ahereye mu kigo yigagamo.
Iri tsinda rimaze gushinga imizi ku buryo rigiye kugaba amashami mu bindi bigo byo mu Karere ka Gasbo, mu Karere ka Nyarugenge, badasize na Rulindo yamaze gutumira abariyoboye ngo bajye gushingayo ishami.


text:
Simon, izina ry’umuntu wanga kuba wenyine
Simon ni izina rihabwa umwana w’umuhungu, rifite inkomoko mu Giheburyi ku izina Shim’on risobanura Uwasubijwe n’Imana , cyangwa uwumviswe n’Imana.
Bimwe mu biranga ba Simon
Simon ni umuntu udakunda ikigare ariko kandi udakunda ubuzima bwa wenyine, aba ashaka kuba ari kumwe n’abandi.
Yanga kwihererana ibintu, niyo mpamvu aba ashaka abo babiganiraho bakungurana ibitekerezo.
Ntago akunda gukora ikintu ngo kuko abantu bose aricyo bakoze, akunda kwigenga ariko yanga kuba wenyine aba ashaka umuntu yumva yakwizera.
Aha agaciro umuryango, ibyo bigatuma akora uko ashoboye kose kugira ngo umuryango we ubeho wishimye.
Akunda kuba ahantu heza, ku buryo abantu bavuga bati dore kwa runaka akumva hamuteye ishema.
Iyo agize umujinya Simon araceceka kuko watuma akora ibintu bibi aramutse avuze.
Akunda umugore umutetesha, umumenyera buri kintu cyose nkuko nawe aba abikora.
Yanga umuntu umutota cyangwa umubwiriza ngo kora iki,we abashaka kwiyobora agakora uko abyumva
Iyo akiri umwana ,aba agomba gutozwa kwisanzura ku bandi no gusaranganya n’abagenzi be kuko aba yikubira cyane.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Noheli ni umunsi w’ikiruhuko wizihizwa cyane ku isi yose. Abantu bagera kuri miliyari 2 ni bo bayizihiza ku isi hose. Aba bose baba bibuka ivuka rya Yesu wemeye kuza mu isi kugira ngo isi ibone agakiza nk’uko byari byarahanuwe n’abahanuzi batandukanye.
Uyu munsi wa Noheli urakomeye cyane. Abanyeshuri baba bari mu biruhuko, abenshi mu bakozi bahabwa ikiruhuko, imiryango imwe n’imwe igasohokera ahantu runaka…mu rwego rwo kwizihiza uyu munsi.
Nyamara n’ubwo yizihizwa bene aka kageni, hari n’abandi batajya bizihiza uyu munsi. Dore zimwe mu mpamvu batanga:
Noheli ntaho igaragara muri Bibiliya
Bibiliya yerekana isura y’uko byari bimeze igihe Yesu yavukaga. Uko byari byifashe i Betelehemu aho yavukiye, ingabo zo mu ijuru zimusingiza,…ariko ntaho igaragaza ko iyi sabukuru yigeze yizihizwa.
Nta n’uvuga ko yigeze abona aho bayizihiza. Yewe Yesu yanasabye abantu kujya bakora umuhango wo kwibuka urupfu rwe ubwo yasangiraga n’abigishwa yenda gusubira mu ijuru, ariko ntiyigeze abasaba kwizihiza ivuka rye. Ibi bigatuma bamwe babishingiraho btizihiza Noheli.
Yesu ntiyavutse kuri 25 Ukuboza
Iyi tariki yashyizweho n’abantu. Hari n’abavuga ko yaba yarashyizweho igendeye ku migenzo ya gipagani, abavuga babishingira ko wari umunsi abaromani bakoraho imihango yabo bigatuma bumva batakwizihiza Noheli kuri uwo munsi.
Ikindi ni uko iyo abahanga babaze igihe Yesu yavukiye bakabihuza n’ibikorwa byabayeho (nk’ibihe abashumba barimo) basanga Yesu ataravutse mu mezi yo mu mpera z’umwaka. Bibiliya ntisaba Abakristu kwizihiza ivuka rya Yesu, ahubwo ibasaba guhora bazirikana urupfu rwe.
1 Abakorinto 11:23-28.
Noheli iri mu nyungu z’ubucuruzi
Abacuruzi benshi usanga bategereje kungukira ku bakiriya baboneka cyane mu myiteguro y’uyu munsi. Hari n’abadatinya kuzamura ibiciro kuko baba bazi neza abakiriya ari benshi.
Usanga abantu benshi bagura imyambaro, amafunguro, bagakora ingendo zo gusura imiryango yabo… ibi byose biba byungura abacuruzi gusa.
Ibi byose ariko nubwo bashobora kubisobanura bakiyumvisha ko byumvikana, nta mpamvu nimwe yatuma abantu batizihiza umwami Yesu kuko igifite agaciro gakomeye n’icyabaye na Yesu ubwe.
Nta nubwo ibyo dukora byose ari uko Yesu yasize abidusabye, hari n’ibindi tubwirizwa n’Umwuka wera.


text:
Inkomoko y'umuvumo ku gihugu cy'u Rwanda kuva ku ngoma ya Kigeli wa III Ndabarasa kugeza ubu!
Akali imuroli mutabwiwe ku mateka y’u Rwanda / Ubuhanuzi bwa Nyirabiyoro nk’umuvumo yagejeje ku mwami Kigeli III Ndabarasa (1708-1741), uwo muvumo uzamukulikirana, we n’ingoma ye n’abayobozi bazamukomokaho ndetse no ku Banyarwanda bose (aribyo byitwa « Ishambagizwa »).
Tumaze kubona ko abanyarwanda aho bali hose, ali abali mu gihugu imbere cyagwa hanze, ali abayobozi cyangwa abayoborwa, ali abakuru cyangwa abato, bose bahora mu byuma bya kabuhaliwe (mudasobwa), bakomeza kubaza umugabo witwa GOOGLE ngo ababwire icyo abitse cyose munda ye (Mudasobwa) cyerekeye ibyo Nyirabiyoro na Magayane bahanuye byerekeranye n’urugendo rurerure abanyarwanda bazagenda kugirango bagere mu gihugu gitemba amata n’ubuki.
Mbere yo kubagezaho ubuhanuzi nyilizina, byaba byiza mbanje kubagezaho muli make amateka y’igihugu cyacu ali nayo yatumye imana ivuma Umwami w’u Rwanda Kigeli III Ndabarasa w’Umu Hima-Tutsi kimwe n’abazamukomokaho, kimwe n’aba Hima Tutsi bamugaragiye ndetse n’u Rwanda n’Abanyarwanda bose. Uwo muvumo ukomeje kutugiraho ingaruka, nkuko uwo muvumo wagejejwe kubaturarwanda unyujijwe mu buhanuzi bwa Nyirabiyoro ubyerekana, ubu urimo ugera ku musozo.
Abenshi iyo bandika, cyane abali hano imbere mu gihugu, bagarukira ku rupfu rwa Perezida Yuvenali Habyalimana, ibikulikiyeho bakanuma. Ibyo babireka kubushake kugirango hatagira umuntu ubica nk’ibitungwa ku manywa y’ihangu. Nanjye, kugirango ntinyuke kubyandikaho, nagombye kujya i Rubona rwa Nzoga y’i Murambi ya Byumba, aho bagandaguliye Mutagatifu Nyirabiyoro ngo ansabire ku mana ntinyuke kubagezaho ubu buhanuzi bwose n’icyabuteye.
AMATEKA Y’INKOMOKO Y’AMOKO Y’ABANTU BATUYE ISI KUGEZA KU RWANDA
AbaTwa nibo bambere batuye mu Rwanda, bali abahigi banatunzwe no guhiga hamwe n’imbuto zo mu ishyamba.
AbaHutu bali abahinzi, bakomoka ku moko anyuranye alimo aba Zulu n’andi moko ubwo yimukaga ava mu karere ka Haut-Nil muli rusange; by’umwihaliko ayo moko yavaga i Bunyoro agana mu karere k’Afrika y’amajyepfo. Ibitero by’AbaNyoro mu Rwanda mu binyejana bya 14 na 15, nabyo byasize abandi Banyoro benshi mu Rwanda bahise banahaguma. Igihingwa cy’urutoki mu Rwanda cyazanywe n’Abanyoro. N’aba Hutu b’i Burundi banyuze iyo nzira.
AbaHima-Tutsi : bali aborozi, bakomoka kub’AbanyEtiyopiya n’abaSomaliya, bahunze ibihugu byabo byalimo imvururu nyinshi n’amapfa, bazenguruka ikiyaga cya Victoria bagana mu majyepfo; bageze Ankolé ya Uganda bahahulira n’aba Cwezi b’abaNilotiques. Abacwezi babyaranye n’abanya Etiyopiya n’abasomaliya babyara ubwoko bw’ABAHIMA. Aba Hima-Tutsi bageze mu Rwanda bavuye Ankolé, Ndorwa, Toro na Bunyoro. AbaTutsi biva ku ijambo “kutuuka”: aribyo kuva i mahanga.
Ijambo Hima lituruka ku izina Cham (soma Hamu) ly’umwe mu bahungu ba Nowa (Bibiliya, Itangiriro 9:18-29). Nkuko bibiliya ibivuga, akaba ari nako abayisirayeli babyemera, amoko yatuye isi nyuma y’umwuzure wayogoje isi aturuka ku bahungu ba Nowa, alibo Sem (soma semu), Cham (soma Hamu) na Japhet (soma Jafeti), abazungu batuye ahanini umugabane w’Uburayi bakomoka kuri Jafeti, abaturiye umugabane w’Aziya bakomoka kuri Semu naho abirabura baturiye umugabane w’Afurika bakomoka kuri HAMU. Kubayisirayeri, Abahutu, Abatutsi n’Abatwa bakomoka kuri HAMU.
Aho umuvumo waturutse ku birabura.
Nowa yanyoye divayi arasinda, yambara ubusa, umuhungu we Hamu, ubyara Canaan (Kanani) abonye se Nowa yambaye ubusa ahamagara bene nyina Jafeti na Semu arabibereka. Jafeti na Semu bazana uruhu, bagenda ikinyumanyuma kugira ngo batabona ubwambure bwa se (Nowa) baramworosa. Isindwe rimaze gushira muri Nowa, aza kumenya uko byamugendekeye, niko kuvuma Kanani umuhungu wa Hamu, bitewe ni uko umubyeyi we Hamu yahamagaye bene nyina akabereka ubwambure bwe aho kumugirira ibanga. Umuvumo Nowa yahaye Kanani n’abazamukomokaho yawuvuze muri aya magambo:”Kanani (umuhungu wa Hamu) aravumwe, azaba umucakara wa nyuma mubacakara a bene se”. Kanani yavumwe na Nowa kubera imyitwarire mibi ya se Hamu, ni aho umuvumo kubirabura waturutse.
Bimwe mu bihugu byatuwe n’abakomoka kuli HAMU wavumwe (umuvumo ku muhungu we Kanani) halimo Etiyopia yiswe igihugu cya Hamu aliho havuye ijambo Hamites bivuga abatuye igihugu cya Hamu. Hima biva kuli Hamite. AbaHima bageze mu karere k’ibiyaga bigali baturuka mugihugu cya Hamu (Etiyopiya). Niyo mpamvu iwacu mu Rwanda babita Hima-Tutsi.
Dore ikarita ya kera y’abayisirayeri yerekana uko urubyaro rwa Nowa rutuye isi
Uko amoko anyuranye y’abatutsi yageze mu Rwanda
Aba Hima-Tutsi bageze mu Rwanda mu byiciro binyuranye bifite amazina atandukanye bitewe n’ibisekuru byabo, nk’uko baje bakurikirana twavuga : Abarenge (Tutsi), Abazigaba (Tutsi) n’Abenengwe (Tutsi),hakurikiraho Abanyiginya (Tutsi). Ntibizwi neza igihe andi moko y’abatutsi (nk’Abega b’aba Tutsi) yagereye mu Rwanda. AbaHimaTutsi uko bagiye bagera mu Rwanda mu bihe bitandukanye, nabo bagiye barwana hagati yabo bitewe n’ibice bakomokamo cyangwa bagapfa ibyo bemera abandi batemera (idéologie) cyangwa ubutegetsi.
Aba-Tutsi b’abazigaba bali batuye U-Mubali nibo bageze mu Rwanda mbere y’aba-Tutsi b’aba-Nyiginya. Umukurambere w’aba-Zigaba yitwaga Kabeja akaba ariwe wacumbikiye umukurambere w’aba-Nyiginya witwaga Sabizeze, waje ava muli Ankole. Aba Nyiginya bageze mu Mubali, Kabeja abakira neza biratinda, ubundi baza gukomeza bajya gushaka aho batura i Gasabo. Bivugwa ko Gihanga I Ngomijana wategetse mu myaka y’1091-1124 akomoka kuli Sabizeze aliwe watangije ubutegetsi bw’Abanyiginya (1ère Dynastie Hima-Tutsi Nyiginya).
Mbere y’uko aba Hima-Tutsi bagera mu Rwanda, aba Hutu bari basanzwe barutuye kandi bavugaga ururimi rw’I Kinyarwanda, n’umukuru w’abahutu yitwaga Umwami. Kubyerekeye iyobokamana, AbaHutu bali bafite ukwemera kwa GAHUZA- MIRYANGO naho AbaHimaTutsi bari bafite ukwemera kw’ABACWEZI. Lyangombe yali UmuTutsi w’UmuCwezi, akaba yarageze mu Rwanda azanywe na Ruganzu II Ndoli kandi bombi bali abanyamahanga bakomoka muli Karagwe ya Tanzaniya. Nta sano iri hagati ya Ruganzu II Ndoli n’uwo bise Ndahiro II Cyamatare kuko na Cyamatare atigeze ba umwami w’u Rwanda. Uwabaye umwami ni Ndahiro II Bamara se wa Nsoro II Byinshi, umukurambere w’Abanyabyinshi alibo bavuyemo Abanyamurenge.
Lyangombe akaba aliwe washinze idini lyoretse u Rwanda bitewe n’uko aho kwambaza abakurambere babo, abahutu bayobotse Lyangombe, nibwo umuhutu yatangiye guhonyorwa n’umututsi. Umuhutu wese yagombaga kugira ati: « Lyangombe lya Data, Lyangombe lya Mama ». Lyangombe kandi ni we wazanye ndetse anashimangira ubuhake bw’Umu Hutu k’umu Tutsi, ababinyujije mu gutinya imana.
Inkomoko y’umuvumo ku butegetsi bw’abatutsi n’u Rwanda muri rusange
Ifatwa ry’U-Mubali waje komekwa ku Rwanda ku ngoma ya Kigeli III NDABARASA niryo ryabaye intandaro yo kuvumwa kw’igihugu cy’u Rwanda, bigakururira ishyano igihugu!
Nyirabiyoro yali uwo mu bwoko bw’Abatutsi b’Abazigaba ba Kabeja, akaba yali umugabekazi (reine mère) wa Biyoro umwami w’u-Mubali wa Kabeja. Ingoma y’u-Mubali mu kinyejana cya 18 yali igizwe n’igice tuzi ubu cya Parike y’Akagera, hamwe n’igice cya Komini Murambi ya Byumba. U-Mubali wigeze no kugarukira ku Kiyaga cya Muhazi mbere y’uko i-Gisaka kiwusunika gato muri ako Kerere.
Umurwa mukuru w’u-Mubali wali wubatse ku kirwa cya Shango hagati mu kiyaga, icyo gihe icyo kiyaga cyali kinini cyane kikaba cyaritwaga I-Gishamba, ubu cyabaye Ihema.Icyo gihe u-Mubali wali utuwe cyane, naho ikiyaga cy’I-Gishamba, uko ibihe byagendaga bisimburana, cyakamukiye mu ruzi rw’A-Kagera hasigara ikibaya gusa n’ikiyaga cy’Ihema n’utundi tuyaga duto twinshi tugikikije.
Kigeli III Ndabarasa yakundaga kwibera mu Ndorwa, nubwo aliho yali ikimara gufatwa, niho yali yarashyize umurwa mukuru w’u Rwanda i Kibungo mu karere kitwaga U-Ruhinda-rwa-Kajara, yazaga mu Rwanda aje kurusura. Hali uruzinduko rumwe yakoze mu Rwanda kubera ko abagore be bali bamaze kumuhimbira akalirimbo kamugaragarizaga ko bafite agahinda ko kutamubona (nostalgie). Aliko yahise asubirayo. Yifuje ko n’ingabo ze zakwimukira mu Ndorwa ziramwangira ahubwo zihitamo kuzajya zisimburana, zikigarukira kenshi mu Rwanda. Ingabo ze zafataga Ndorwa nk’ubutaka bw’amahanga (terre étrangère), kandi imvura y’aho yali imboneka rimwe, hali n’ubushyuhe bwinshi bwacaga intege abanyarwanda bashoboraga kujyayo ku bushake bwabo.
Mu buryo butumvikana, Kigeli III Ndabarasa yakunze cyane ako karere ntiyakavamo, amateka avuga ko yakundaga aba Himakazi bo mu Ndorwa kandi abinyujije ku bacuruzi b’abacakara b’Abarabu n’aba Hima-Tutsi, yali yaratsuye umubano n’Umwarabukazi wari uhatuye amugira n’inshoreke ye bakaba baranabyaranye abana biswe Ibigina. Ku ngoma ya Kigeli III Ndabarasa, ku Karubanda hali hagwiliye Abarabukazi bakoraga ubucuruzi bw’abacakara. Ubwo bucuruzi bwaramamaye bugera aho buba agahebuzo ku ngoma ya Kigeli IV Rwabugili.
Kigeli III Ndabarasa yabaye umwami w’umugome n’umwicanyi, utita na gato ku kababaro k’abaturage be. Yakundaga ubucuruzi bwo mu mahanga. Kigeli III Ndabarasa nubwo yakundaga kwibera mu Ndorwa, yakomeje kunoza umugambi wo gufata Umubali. Intasi ze zamugiliye inama ebyili zo kureba uburyo yahamagara Biyoro na Nyirabiyoro akabazana kubutaka bavuye mu kiyaga aho babaga, ubundi akabafata mpili; cyangwa se akohereza amato atwaye abarwanyi benshi bashoboraga kugaba igitero ku kirwa cya SHANGO.
Kigeli III Ndabarasa yahise asaba ko ibyo bikorwa byombi byategurwa icyalimwe. Hagategurwa uburyo batega umutego wo gukurura Biyoro na Nyirabiyoro bakabafatira ku butaka kandi hakigwa uburyo bwo kugaba ibitero ku Kirwa cya SHANGO, kugira ngo bigarulire ibimenyetso by’ingoma ya Biyoro (Tambour- emblème de la dynastie). Kuva ubwo, Kigeli III Ndabarasa abeshya Biyoro ko bagirana umugambi w’ubwiyunge hagati y’Ingoma zabo zombi U-Rwanda n’U-Mubali ; ati « nk’ikimenyetso cy’umubano mwiza, nkagushyingira umukobwa wanjye Nyabugondo». Biyoro yahise abyemera. Igikomangomakazi Nyabugondo bamujyanye i Shango haba ibiroli mu bukwe bw’igitangaza.
Mu by’ukuli uwo musambi Nyabugondo(umunyiginya wese aba ari umusambi kuko aricyo kimenyetso cyabo) wali ujyiye mu butumwa bw’ubutasi. Umuntu ya kwibutsa ko bene ayo macenga yali yogeye mu butegetsi bw’Abatutsi (commandos de charmes). Imyiteguro yo gutera I Shango imaze kunozwa, Kigeli III Ndabarasa yaje gutura I Rubona-rwa- Nzoga hafi y’i Murambi mu Mutara ku mupaka w’u Mubali. Yatangiye ibiganiro bya nyirarureshwa na Biyoro, asaba Umwami n’Umugabekazi b’u-Mubali (umukwe na bamwana) ko bahulira mu nama yihutirwa kugira ngo bigire hamwe inyungu za buli wese.
Abacuze uwo mugambi ntiwabahiliye wose, bawugezeho igice kimwe, kuko Biyoro na Nyirabiyoro mu kwitabira inama y’i Rubona, baje ukubili, nkuko amategeko y’imihango nk’iyo yagengaga U-Mubali yabiteganyaga. Ni uko intumwa za Kigeli III Ndabarasa zali zoherejwe gusanganira abashyitsi ngo zibafate bugwate, zahise zisimbukira ku gice cya mbere cy’abashyitsi ubundi zifata mpili Umugabekazi Nyirabiyoro. Igice gikulikiyeho cyamenye uko byagenze kibibwiwe n’abarokotse mw’ifatwa ry’abali imbere. Ubwo Biyoro asubira inyuma. Aliko ntiyashobora gusubira i Shango, kuko amato yali yamaze kugeza abarwanyi benshi ba Ndabarasa i Shango, aho bali mu ntambara ikaze n’ingabo zalindaga umwami w’U-Mubali (Biyoro). Kubera gutungurwa, ingabo z’U-Mubali zaratsinzwe, ingabo za Ndabarasa zahise zifata umwamikazi Nyabugondo (umugambanyi), zinafata mpili ingoma Sera II yarangaga u Mubali. Ubwo nta kundi Umwami Biyoro yali kubigenza, yahise ahungira muri Karagwe yayoborwaga n’Umwami Ndagara II.
Kigeli III Ndabarasa akibimenya, yahise yohereza intumwa kwa Ndagara II kugira ngo abahe Biyoro, amutumaho muli aya magambo: « kuva ku bwa Ruganzu II Ndoli, kirazira ko abami b’u Rwanda batera Karagwe. Aliko nutampa Biyoro waguhungiyeho, uzaba ukuyeho kirazira, nzaza kumwishakira ku ngufu ». Kubera ko Ndagara II yali azi ibya Ndabarasa, ntiyategereje ko babimusubiramo kabili, yahise abaha Biyoro bamuzanira Kigeli III Ndabarasa, Biyoro yakorewe iyicarubozo imbere ya Nyina Nyirabiyoro. Nyuma Nyirabiyoro nawe yaje kwicwa amaze kuvuma by’igihe kirekire Umwami n’ingoma ye yose ndetse n’Abanyarwanda bose.
Hagati aho, i Rubona-Rwa-Nzoga, Umugabekazi (Umuhanuzi) Nyirabiyoro, yiyicishaga inzara, yanze ibiryo ibyo alibyo byose ndetse nicyo kunywa. Aliko abonye bazanye umuhungu we Biyoro azilitse akandoyi (amapingu), Nyirabiyoro yemera kwisubiraho abwira Kigeli III Ndabarasa ati: “ nimumpe inzoga y’ubuki (Inkangaza)”. Amaze gusomaho, alitsa ubundi avuga ijambo lyamenyekanye cyane ryahindutse umugani, ati: “Ngaye inda, ngaye Ndagara (umwami w'i Karagwe)”. Bivuga ngo hagayitse umubili usaba umwanzi ibyo kurya, hagayitse Ndagara wagambaniye umubyeyi wali wamugiliye icyizere akamuhungiraho. [Aha twakwibutsa abasomyi ko: urwagwa rwari rwaraciwe mu birori na Yuhi III Mpazimpaka, kubera ko yarunyoye agasinda bigatuma yica intore zari zamutaramiye. Ubwo kuva icyo gihe urwagwa Mpazimpaka arwita ingunge, aruca mu biroli].
Nyirabiyoro yanabwiye Ndabarasa ati: “Umpaye ingunge nali umwami nkawe? Nanjye nkugunze iliza ya Mubali ho mu Mazinga, aho yimiraga mu Kiraro”. Kigeli III Ndabarasa yazanye abana be abereka Nyirabiyoro ati: “muli aba, Umwami ni uwuhe?” Nyirabiyoro ati: “Umwami aracyali mu mpuzu”. Koko Gahindiro wabaye umwami yarataravuka. Kigeli III Ndabarasa ati: “uli incike”. Nyirabiyoro ati: «nubwo unyise incike, nawe ninkaho uliyo kuko wabyaye ibigina (ibyotara = abana yabyaranye n'umwarabukazi) ».
Ni uko, nkuko umuco wabiteganjyaga, Nyirabiyoro asaba Kigeli III Ndabarasa uburenganzira bwo kuvuga ijambo lya nyuma. Ni uko Nyirabiyoro araterura ati: “Mwami Nyilicyubahiro, kuki mukorera aya marorerwa umukwe n’umuryango mwashyingiyemo umukobwa wanyu Nyabugondo wakiranywe mu Mubali ibyubahiro bikwiliye umugore w’u Mwami. Ni gute wiyibagije ibyo umukurambere wacu Kabeja yakoreye abakurambere banyu? Murica abantu nk’ibitungwa, Umenye ko imitungo iturutse ku buhemu ntacyo imalira umuntu. Kubera iyicarubozo wowe ubwawe n’aba Tutsi b’AbanyaRwanda bakugaragiye mukora, UMUVUMO UKOMEYE, uzaba karande wugalije ingoma yanyu n’ibyegera by’abaTutsi b’AbanyaRwanda kandi bihereye kuli mwe bikazagera no ku Rwanda rwose. Niba Mwami ubyemeye, niteguye gutanga intsinzi aliko ukarekura umuhungu wanjye Biyoro akaba n’umukwe wawe”.
Nyirabiyoro yakomeje abagezaho umuvumo muli aya magambo: “Wabyaye ibigina bitazagira icyo bimalira ingoma. Nyuma y’ingoma eshatu niho hazaza Rwagitinywa uzarasana inkundura mu myambi y’ibishilira. Azaganza, aliko igitero azagaba hakurya y’amazi magali kizamusama. Umunsi Rutamu yatsindiliwe kuli Sine ikayitera umugeli igatora iyayo bizagenda bite? Rukara mbona rurebera mu ihembe, umunsi yacumitanye na Rutamu ko mbona azarutera amacumu akarutwikira mu nzu nk’umugome, rukota ku manywa rugakonkoka. Urankangisha se Rukara rutwaliye urumoso rutsinze umusaya?
Ko mbona se ibigenzi bifite uruhu rutukura nk’urw’impinja bizaza bitereye amasuka ku ntugu, azabikizwa n’iki? Ese ko mbona ikinyamaswa gihetse ikindi giturutse mu Mubali wa Kabeja azagikizwa n’iki? Ese iliya nyamaswa izatera umulizo I Karagwe undi ikawutera i Bunyabungo wowe urayibona? Biliya bigenzi bifite uruhu nk’urw’impinja ko Rukara abirebera mu ihembe, azabigamburuza? Bizagenda bite? Ko mbona Rukara rwonkereje nyina mu muraru maze rukagwa igihugu igiculi? Urankangisha Rukara rw’incike mbona ruzagenda hasi no hejuru, rukangenda mu nda y’inzovu, halimo ibuye livuza ubuhuha: narwo ruzagwa ishyanga hakagaruka umurambo?
Urankangisha Rukara rw’igisage rutazambara ikamba, rukazaraza aliko ntirusamure, maze rukazagaruka mu Rwanda rushaje? Dore nta kabuza u Rwanda ruzarara nze. Ndabona ba bagabo b’urutuku igihugu bakigabije umubambuzashakwe. Ese zirajya he Kalinga, Cyimumugizi, Mpatsibihugu na Kiragutse? Dore umunsi imbwa zambaye ingoro, ingoma ivugira mu Marangara ku munsi wa Ngirente, ababyeyi bazifuza kuba ingumba. Ubwatsi bwo munsi y’inzira buzahura n’ubwo haruguru yayo, maze arugenge Nyangufi. Aliko aliyimbire kuko amugenda runono Rukara rw’igisunzu rugoreka amagambo. Rukara rw’igisunzu rwambaye utubuye tubengerana ku ntugu azirenza Nyangufi, igihugu akigabize umugore. Ndabona abasangirangendo balyana ijoro n’umunsi bamwe bashyirwa kungoyi. Ruganzu yambuka Akagera ashinga imipaka i Karagwe yunga ubumwe n’abavantara. Aliko Rukara rw’igisunzu rugenda rutseta ikirenge aliriwe ntaraye.
[Tubishyize mu mbonerahamwe, umuvumo wa Nyirabiro usobanurwa muburyo burambuye n’ubuhanuzi bwa Magayane, dore uko aba bahanuzi bombi bavuze irangira ry’ubutegetsi bwa HABYALIMANA Juvénal mwene NTIBAZILIKANA n’ubutegetsi bwa Paul KAGAME mwene RUTAGAMBWA].
Nyirabiyoro arangiza ijambo rye yasabiye umuhungu we Biyoro imbabazi bityo akaba yari yiteguye gutanga intsinzi. Bitaba ibyo, uwo muvumo ukomeye ukazabakulikirana kugeza mu bihe bya kera cyane. Umwami yasabye Nyirabiyoro gusubiramo ubwo buhanuzi kandi asaba Abiru b’i Bwami kubufata mu mutwe. Birangiye Kigeli III Ndabarasa abifata nk’iterabwoba, nyuma ategeka ko babanza kwica Biyoro, umwami w’u Mubali, kandi bakamwica urubozo buhoro buhoro, imbere ya nyina Nyirabiyoro wari Umugabekazi w’u Mubali abireba n’amaso ye. Nyuma yaho ategeka ko bica Nyirabiyoro, ati « bizabe uko byakabaye (advienne que pourra !), nta ntsinzi yawe nkeneye ».
Kuva icyo gihe, Abazigaba bakomoka kuli Kabeja barahunze, abandi bigira abahutu. Aliko, ningombwa gutandukanya Abazigaba bakomoka kuli Kabeja n’abakomoka kuli Kazigaba, kuko abazigaba bakomoka kuri Kazigaba bose ali abaTutsi. Abazigaba ba Kabeja, bahora batekereza umukurambere wabo Kabeja n’intwali zabo Biyoro na Nyirabiyoro. Babonye ibyagiye bikulikira nyuma y’ubuhanuzi nkuko byavuzwe, bemeza ko Kigeli III Ndabarasa yishe umutagatifu koko.
Mu misozi y’ibiyaga bigali by’Afulika, ingoma y’abami b’Aba Hima-Tutsi, niyo yaminuje mu bwicanyi ndenga-kamere butigeze buba ahandi. Izindi ngoma zasaga n’izishyira mu gaciro, zikadohora, yewe n’u Burundi ntibwagejeje ah’ Abami b’u Rwanda.
Ngayo nguko, ngaho ahavuye umuvumo ukulikiranye abanyarwanda kuva kuli Kigeli III Ndabarasa kugeza kuli Rukiligitangwe rwa Mudatinywa (Kagame Paul ka Rutagambwa) uzagamburuzwa na Rwego Rukangurashyamba aliwe Magayane yita Rwara rw’Umugara rubundikiye mu mashyamba ya Kongo !
Mubigejejweho n’Umusomyi wa VERITASINFO


text:
sam.
20
nov.
2010
Ni ku nshuro ya gatatu Komisiyo y’Ubutabera n’Amahoro ya Diyosezi ya Byumba, ifatanije na Pax Christi Mpuzamahanga (Pax Christi International) yizihiza icyumweru cy’amahoro. Nyuma ya Paruwasi ya Nyarurema na Paruwasi ya Mutete, icyumweru cy’amahoro cy’uyu mwaka wa 2010 kizizihirizwa muri Paruwasi Cathedrale ya Byumba kuva ku itariki ya 20 kugeza kuya 29/11/2010.
Ikibazo cy’ingenzi umuntu yahita yibaza, ni icyo kumenya impamvu hatekerejwe « icyumweru cy’amahoro » . Kuki amahoro agomba kugenerwa icyumweru cyose ? Kuki hariho ababona ko amahoro akwiriye gutekerezwaho ? Ese ubundi amahoro ni iki ?
Dore bimwe mu bisubizo abantu baha icyo kibazo :
- Amahoro ni ituze ry’umutima n’iry’umubiri, ndetse n’uburyo ubanye neza n’abandi, Imana ndetse n’ibidukikije.
- Amahoro ni ituze ry’umutima umuntu akesha kuba yibaniye neza we ubwe, abanye neza n’abandi, Imana ndetse n’ibimukikije ;
- Uburyo umuntu abayeho afite uburenganzira ( nta gupfukiranwa ), ntawe umubangamiye, atekanye ndetse n’iyo haba hariho intambara ;
- Ni umudendezo mu mutima w’umuntu, ntawe cyangwa ntacyo abangamiye, ntawe umubangamiye, abanye neza n’Imana ndetse n’ibimukikije.
Icyo cyumweru cy’amahoro kizarangwamo cyane cyane ibikorwa byo gukangurira abatuye amasantarali 5 agize Paruwasi ya Byumba igikorwa cyo kubaka amahoro arambye aho batuye. Bazashishikarizwa guhuriza hamwe ingufu zabo hagamijwe gufasha abatishoboye kubera ingaruka z’intambara na jenoside yakorewe abatutsi mu 1994 kubona iby’ibanze bakeneye mu buzima bwabo bwa buri munsi.
Iyo usesenguye, abo batishoboye kubera ingaruka za jenoside yakorewe abatutsi mu mwaka wa 1994 ubasanga mu byiciro bibiri bikurikira :
Muri urwo rwego, ibikorwa by’ingenzi biteganijwe bizibanda ku biganiro mbwirwaruhame ku bahagarariye inzego za Komisiyo y’Ubutabera n’Amahoro ya Paruwasi ya Byumba ku nzego zayo zose bagera kuri 50. Insanganyamatsiko y’ibiganiro iragira iti : “Imibereho n’imibanire y’abanyarwanda muri iki gihe cya nyuma ya jenoside yakorewe abatutsi mu 1994”
Muri ibyo biganiro mbwirwaruhame, hazaganirwa ku ngingo ebyiri zikurikira :
Muri ibyo biganiro, hazakorwa urutonde rw’ibikenewe by’ibanze n’abo batishoboye, kugirango hakorwe ubuvugizi n’ubukangurambaga bwo kubibashakira.
Nyuma y’ibyo biganiro, abagize inzego za Komisiyo y’Ubutabera n’Amahoro ya Paruwasi ya Byumba, bazajya gukangurira abatuye mu miryangoremezo yose igera kuri 362 igize Paruwasi ya Byumba igikorwa cy’icyumweru cy’amahoro, babashishikariza kugira icyo bigomwa kugirango bagoboke bagenzi babo babujijwe amahoro no kutabona iby’ibanze byose mu buzima barimo. Abazagerwaho n’ubwo bukangurambaga mu gihe cy’icyumweru kimwe ni abantu nibura 72.764 turebye abakristu ba Kiliziya Gatolika gusa babarurirwa muri Paruwasi ya Byumba. Ariko icyo gikorwa kizakangurirwa n’abandi bose hatitawe ku madini barimo..
Muri cyo cyumweru kandi, hazakusanywa imfashanyo yaba iy’amafaranga, yaba iy’ibikoresho ndetse n’iy’imyambaro izashyikirizwa abo batishoboye mu gusoza icyumweru cy’amahoro.
Yezu ati : « Igihe nari nshonje mwaramfunguriye, ndwaye murandwaza, mbuze icyo nambara muranyambika, ndi imfungwa muza kunsura » (Mt 25,35-36).
Perezida wa Komisiyo y’Ubutabera
n’Amahoro ya Diyosezi ya Byumba
Padiri Diyoni MBONIMPA


text:
Iyo tuvuze Noheli, akenshi abantu bumva itariki 25/12 kandi koko niko kuri. Abandi numva umwanya wo kwinezeza, abajya mu tubari bakanywa bagasinda nabo bakumva bizihije Noheli.
Abateranira mu miryango, abasurana n’ibindi bikorwa bitandukanye byose byitirirwa kwishimira iminsi mikuru birimo no guhana impano. Nubwo bimwe muri ibi bishobora kuba byiza ibindi bikaba bibi umuntu yakwibaza ngo nibyop byakwitwa kwizihiza ivuka ry’umwami wacu Yesu Kristo?
Ikintu gikomeye mubuzima ni uko umuntu yakwifuza guhura n’Imana mu buryo budasanzwe Yesu akongera akavukira mu mutima we.
Ni byiza kwishima ndetse hamwe n’imiryango ariko ni byiza cyane kuzirikana umurimo Imana yakoze yohereza Yesu akatubera umuhuza wacu nayo.
Hariho umuhuza umwe rukumbi hagati y’Imana n’abantu, ni we wenyine ushobora kubaka urutindo ruhuza impande zombi.
Ijambo urutindo ridufasha gusobanukirwa neza ko umuntu aba ari kure y’Imana mu gihe aba atarayakira. Imana, Umuremyi wa byose, iri ku ruhande rumwe; ku rundi ruhande hari umuntu.
Hagati y’umuntu n’Imana hari umworera munini cyane. Kubera ko twasuzuguye ubushake bw’Imana, icyaha kidutandukanya na yo.
Ntawakicira inzira imugeza ku Mana; nta n’uwabasha kwikuraho ibyaha bye. Kubaho k’umubano mwiza hagati y’impande zombi, Imana ubwayo ni yo yakiyubakira urutindo. Ibyo rero yarabikoze; ni cyo cyazanye Yesu kristu mu isi.
“Kuko hariho Imana imwe, kandi hariho Umuhuza umwe w’Imana n’abantu, na we ni umuntu, ari we Yesu Kristo witangiye kuba incungu ya bose.” 1 Timoteyo 2:5-6.
Yesu Kristu; Umwana w’Imana, yaje mu isi; aba umuntu; avuka nk’abandi bana. Yapfiriye buri wese ku musaraba. Ni muri ubwo buryo yatubereye urutindo ruduhuza n’Imana.
Mu rupfu rwe, buri wese ahabwa amahirwe yo guhindukirira Imana, akakira imbabazi z’ibyaha bye. Buri wese umwakiriye ashobora kwegera Imana. Buri wese yagakwiye kwakira izi mbabazi.
Duharanire guhura n’Imana nibwo tuzaba twakoze Noheki nyayo tugakomeza kuba mu mwanya Imana idushakamo.


text:
Itorero rya Myungsung riherereye I Seoul muri Korea y’Amajyepfo risanga umunsi umwe wo gusenga udahagije ahubwo bahisemo gusenga buri munsi. Buri munsi abantu Ibihumbi n’Ibihumbi bazinduka mu gitondo kare aho bahurira hamwe bakajya gusenga mu materaniro saa 6:00’.
Pastor Seon Gyoo Kim ukuriye itorero rya Myungsung yagize ati : “ Abakristo ntibabaho badasenga, batagira icyo biga mu buryo bw’umwuka. Gusenga buri munsi biduha imigisha myinshi ituma umunsi wacu ugenda neza. Nishimira ko haza abantu benshi baturutse kure cyane”.
Iri torero ryizihije imyaka 35 imaze ry’amasengesho ya mugitondo. Samhwan Kim watangije iri itorero mu 1980 yagize ati : “ Ingufu z’itorero ni ubwiza bwo gukurikiza ijambo ry’Imana. Nidukomeza kwita kuri ibyo Isi yose izabibona maze nayo itwisunge”.
Kim ati : “Iyo usomye muri Yesaya 9 ubona ko hari abagenda mu umwijima arikobakeneye urumuri, twizeye y’uko amasengesho yacu azaha Korea y’Amajyaruguru urumuri”.
Kim yavuze ko yizeye ko amasengesho bakorera hamwe bibuka no gusengera Korea y’Amajyaruguru.
Itorero rya Myungsung rihora risabira umugisha Korea y’Amajyaruguru umugisha rinasengera icyifuzo bafite y’uko agakiza kagera muri Korea y’Amajyaruguru.


text:
Rwanda | Kayonza: Kubaka ibiro by’abakuru b’imidugudu bizanoza serivisi abaturage bahabwa
Kubaka ibiro by’abakuru b’imidugudu bizatuma abaturage bahabwa serivisi zinoze kurusha uko byari bisanzwe nk’uko bitangazwa na bamwe mu batuye mu karere ka Kayonza. Mu murenge wa Rukara wo More...
Rwanda | Muhanga: abayobozi B’ imidugudu n’abacunga umutekano barasabwa gucunga umutekano w’abaturage kurusha gushaka nyungu
Mu gihe mu karere ka Muhanga hamaze havugwa guhungabana k’umutekano, bimaze kugaragazwa ko biterwa n’uko abayobozi b’imidugudu n’abagize koperative ishinzwe gucunga umutekano baharanira More...
Nyamasheke: Intore za Gasayo zahize kwesa imihigo iganisha ku itarambere n’imibereho myiza
Mu muhango wo gusoza itorero ry’igihugu ku rwego rw’imidugudu wabaye kuri uyu wa kane tariki ya 14/06/2012, intore zo mu midugudu igize akagari ka Gasayo ko mu murenge wa Karengera mu karere ka Nyamasheke More...
Nyanza: Abakuru b’imidugudu bahuguwe ku ruhare rwabo muri demokarasi
Higiro Solange, umukozi wa komisiyo y’igihugu y’amatora mu turere twa Nyanza na Ruhango avugana n’itangazamakuru tariki 30/05/2012  Tariki 30/05/2012 Komisiyo y’igihugu y’amatora More...
Nyanza: Abakuru b’imidugudu batatu bahagaritswe ku mirirmo bazira kutita ku irondo
Abakuru b’imidugudu ya Kabusheja, Rugarama na Ndago mu murenge wa Ntyazo mu mu karere ka Nyanza bahagaritswe ku mirimo bazira kutita ku mikorere y’amarondo. Umunyamabanga Nshingwabikorwa w’umurenge More...
Huye: abayobozi barasabwa gutanga ibikorwa bizitabwaho mu gutegura EDPRS
Umuyobozi w’Umurenge wa Ngoma mu Karere ka Huye, Sahundwa Pascal, yasabye abayobozi b’imidugudu gukora gahunda z’ibikorwa by’ingenzi babona bizitabwaho mu gutegura Ingamba z’iterambere More...
Umudugudu ni wo shingiro ry iterambere
Aya magambo ngo “umudugudu ni wo shingiro ry’iterambere†yagarutsweho n’abari bateraniye mu gikorwa cyo kwishimira kuba umurenge wa Tumba warabaye uwa mbere mu kwesa imihigo ugereranyije More...
Musanze: Biyemeje gukumira ibiyobyabwenge
Inama y’umutekano y’akarere ka Musanze yabaye tariki 29/02/2012 yemeje ko ubuyobozi muri ako karere bagiye guhagurukira ikibazo cy’ibiyobyabwenge gikomeje guteza umutekano mucye muri ako karere. Muri More...


text:
Rwanda | RUSIZI: bishimiye Ishyirwa mu bikorwa ry’imyanzuro y’inama y’ umushyikirano ya 9 mu Karere ka Rusizi
Gukomeza gushyiraho ingamba zafasha abatuye ikirwa cya Nkombo guhahirana n’abandi ni umwe mu mwanzuro wa 14 wafatiwe mu nama y’igihugu y’umushikirano ya 9 yabaye mu kwezi k’ukuboza i2011, uyu mwanzuro abatuye ikirwa cya nkombo bakaba bavuga ko washyizwe mu bikorwa kuko babonye ubwato bwabafashije kuva mu bwigunge. ariko bakaba bifuza ko bafashwa no kubona uburyo imodoka zajya zambuka zikagera muri uyu murenge wa Nkombo.
Tariki 15 na 16 ukuboza umwaka wa 2011 niho haheruka kuba inama y’igihugu y’umushyikirano akaba ari imwe mu nama ngaruka mwaka ihuza abayobozi bakuru b’igihugu kugeza kurwego rw’umudugudu, iyi nama kandi ikaba yaranakurikiranwe n’abanyarwanda beshi yaba abo mugihugu imbere ndetse n’abari hanze yacyo hifashishijwe ibitangazamakuru ,
imwe mu myanzuro yavuye muri iyi nama ikaba yarashyizwe mu bikorwa, twavuga nk’umwanzuro wa 14 wasabaga ko hakorwa uburyo abaturage ba nkombo bazajya bahahirana n’abaturanyi babo bo muyindi mirenge no mutundi turere tw’igihugu ibi bikaba byaragezweho nkuko abatuye muri icyo kirwa babitangaje kuko ubu ngo bafite ubwato bubafasha .
Usibye kuba barabonye ubwato bubafasha mu ngendo ubu ikirwa cya Nkombo kiracanye kuko bafite umuriro w’amashanyarazi, kuri bo ibi babibona nk’iterambere ry’ibanze leta y’ubumwe yabagejejeho, bakaba basaba ko bafashwa mu buryo bazajya bageza imodoka kukirwa kuko ari umwe mu mirenge yo muri iki gihugu itaragerwamo n’imodoka nkuko Theophile yabidutangarije.
Mu nama y’umushyikirano wa 9 iheruka, mumwanzuro wa 14 mu karere ka Rusizi hari hasabwe ko hatunganywa umuhanda wa Bugarama uyu nawo ukaba waramaze gutunganywa kandi wabaye nyabagendwa, Twabatangariza ko iyi nama y’u mushyikirano ku shuro ya 10 iteganyijwe kuzaba ku matariki ya 13 na 14  ukuboza 2012


text:
GILGAL CHOIR CEP KIST-KHI IGIYE KUMURIKA ALBUM DVD BISE “NTITUZACECEKA”
Kuri iki Cyumweru taliki ya 23/02/2014 ku rusengero rwa ADEPR Nyarugenge kuva saa munani z’amanywa ni bwo Korali Gilgal yo muri CEP KIST-KHI izaba imurika Album DVD ya mbere yitwa “Ntituzaceceka.”
Iki gitaramo cyatumiwemo abanhanzi batandukanye n’amwe mu makorali akunzwe muri Kigali. Abahanzi bazabana na Gilgal harimo Albert NIYONSABA, na ho amakorali hari Impanda n’itsinda riramya Imana rya Nyarugenge, umuvugabutumwa akaba ari Habimana Bernard.
Iki gitaramo cya Gilgal kizabera rimwe n’icya Jehovah Jireh Choir na yo izaba imurika Album ya kabiri y’amashusho mu gitaramo kizabera kuri Sitade ya ULK. Tuganira n’ubuyobozi bwa Gilgal Choir, badutangarije ko bajyaga bifuza kuzatumira Jehovah Jireh ariko bikaza kwanga kuko na yo ifite igitaramo.
Mu gusoza ikiganiro twagiranye na Gilgal, bahamagariye abatuye Nyarugenge kuzaza kwifatanya na bo mukanibonera urwego rwiza bamaze kugeraho mu buhanzi bwabo. Kwifatanya na bo ngo bizabashimisha.
Gideon Mupende


text:
Yasuwe : Inshuro 1550 | Ibitekerezo: 0 | Aho ariho: Isi muri Rusange
Ese Guhoberana n' Umukunzi wawe Wari Uziko Bivura Indwara Nyinshi.
Tweet
By Leonce Ukurikiyimfura | October 30, 2016 saa 07:26:37
Abahanga mu bijyanye na Siyanzi bagaragaje, uburyo guhoberana uruhwererane n’uwo wihebeye, bifasha buri wese gukira indwara zitandukanye cyane cyane irwara y’umunaniro, ariko nyamara ngo kuba wahobera undi muntu usanzwe bikaba ntacyo byatanga.
Ubwo bushakashakatsi bukaba bwaragaje imbaraga ziva mu guhoberana n’Umuntu ukunda cyane,ndetse bikaba bivura umunaniro ndetse n’izindi rwara nk'indwara y'Umunabi gucika intege ndetse n'izindi. Ubu bushakashatsi bwakozwe n’impuguke zo muri kaminuza ya Haifa mu gihugu cya Islael zagaragaje itandukaniro riri hagati yo gusuhuza umuntu usanzwe ndetse n’umuntu usanzwe wiyumvamo.
Mu bushakashatsi bwakorewe ku bantu barenga ibyiciro bitatu bagaragaje ko guhobera uwo wihebeye birimo imbaraga nyinshi kurusha iza Parasitamol, ndetse buri wese akagira akanyamuneza, sibyo gusa dore ko banagaragaje ko buri wese yungukiramo utunyagingo tw’Umubiri dutuma agira ibyishimo mu buzima.
Gusa ngo bisaba kubikora neza kandi igihe kirekire kuko ari ingirakamaro ku bantu bakunda kurwara umunaniro ukabije ndetse n’umunabi.
Ngaho rero abafite abakunzi nababwira iki.
sobanukirwa n'ingaruka zo kwikinisha ,nuko wabicikaho
Kicukiro: Mu isoko rya Karugira ngo Akarere karababeshye kabashyira mu kaga


text:
Iri ni ijambo rya 6 Yesu yavugiye ku musaraba.
Iri jambo narifashe nk’icyivugo cg umuvugo w’ubutsinzi. Ubundi TETELESTAI ni ijambo ryakoreshwaga henshi mu gihe cya Yesu.
Dore zimwe mu ngero:
Iyo umuntu uterera umusozi yawurengaga, yaravugaga ngo TETELESTAI;
Iyo umugore uri kunda yasukumaga bwa nyuma abyara, yaravugaga ngo TETELESTAI;
Iyo umuntu yarangizaga kwishyura umwenda bamuhaga icyangomba kigaragaza ko avuye mu mwenda;
Iyo umuntu yafungurwaga muri Gereza arangije igihano cg agiriwe imbabazi, etc.
Abasiganwa mu marushanwa yo kwiruka barangiza kwiruka kd batsinze nabo bararikoreshaga;
Uwarangiza ishuri wabwirwaga ko atsinze icyiciro;
Kuki Yesu yavuze ayo magambo?
Ubundi yaje gukora igikorwa kizwi cyo gucungura abari mu Isi. Hariya ku musaraba niho yakirangirije.
Ijambo Birarangiye ryavugaga ko arangije inshigano, arangije urugendo, asohoje ubutumwa yahawe na Data.
Dore bimwe mu byo Yesu yavugaga byarangiye:
Gusohora kw’ibyanditswe byera harimo n’ubuhanuzi ku bijyanye na Yesu;
Kuzura kw’inshigano zamuzanye: gucungura;
Kurangira ko kubabazwa ku mubiri;
Uracyababazwa n’iki? YESU yarabirangije!
Umunsi mwiza!
Dr Fidèle MASENGO, Foursquare Gospel Church Kimironko masengof@yahoo.fr


text:
Muri y’isi duhura n’ibigeragezo n’ibitero bya satani,kandi koko niko bimeze nta muntu n’umwe satani atagabaho ibitero,yaba mu buryo bugaragara ndetse no mu bitekerezo kandi bikatugiraho ingaruka zitari nziza kuko nta kiza satani atanga. Ubaye rero udafite Imana muri wowe byaba ari nko kujya kurugamba ariko udafite ingabo,ukeneye kandi no kugira ijambo ry’Imana kuko ariryo rishobora kukubera ingofero yo kugukingira imyambi y’umwanzi satani.
Umwanzi atera mu buryo butandukanye kandi bwiyoberanije cyane,nicyo cyatumye Yohana avuga ati” Bakundwa, ntimwizere imyuka yose ahubwo mugerageze imyuka ko yavuye ku Mana, kuko abahanuzi b’ibinyoma benshi badutse bakaza mu isi.”1Yohana 4:1. Uko ugenda usoma Bibiliya niko ujyenda usobanukirwa,dukwiye kugerageza imyuka yose nubwo bigoye kubikora ariko tugomba guhora turi maso.
Iyi mirongo yo muri Bibiliya ishobora kugufasha kumenya uko wanesha umwanzi:
Ibyahishuwe 12:11:”Na bo bamuneshesheje amaraso y’Umwana w’Intama n’ijambo ryo guhamya kwabo, ntibakunda amagara yabo, ntibanga no gupfa.”
Abefeso 6:11:”Mwambare intwaro zose z’Imana, kugira ngo mubashe guhagarara mudatsinzwe n’uburiganya bwa Satani.”
Abefeso 6:12:”Kuko tudakirana n’abafite amaraso n’umubiri, ahubwo dukirana n’abatware n’abafite ubushobozi n’abategeka iyi si y’umwijima, n’imyuka mibi y’ahantu ho mu ijuru.”
1 Yohana 4:1: " Bakundwa, ntimwizere imyuka yose ahubwo mugerageze imyuka ko yavuye ku Mana, kuko abahanuzi b’ibinyoma benshi badutse bakaza mu isi."
2 Abakorinto 11:14-15: " Kandi ibyo si igitangaza, kuko na Satani ubwe yihindura nka marayika w’umucyo.Nuko rero ubwo bimeze bityo, ntibyaba igitangaza kugira ngo abakozi be na bo bigire nk’abakozi bagabura ibyo gukiranuka: iherezo ryabo rizahwana n’imirimo yabo.
2 Abakorinto 4:3-4: " Ariko niba ubutumwa bwiza twahawe butwikiriwe, butwikiririwe abarimbuka ari bo batizera, abo imana y’iki gihe yahumiye imitima, kugira ngo umucyo w’ubutumwa bw’ubwiza bwa Kristo, ari we shusho y’Imana utabatambikira.”
2 Abakorinto 2:11: "kugira ngo Satani atagira icyo adutsindisha kuko tutayobewe imigambi ye."


text:
Mbese Umukristo yabasha kwinezeza akanubaha Imana?
Mbese umukristo yabaho mu buzima bwo kwinezeza? Kubera iki? Ibintu bifatika nabyo Imana ibitangamo imigisha. Ubwo haba hasigaye uko buri wese yabikoresha, ese isano iri hagati y’umubano umuntu agirana n’Imana no kunezererwa mu byo utunze bihurira he? Ubwo aha haza ikibazo cy’ubuzima bwitwa bworoshye ndetse n’ubundi bwa Gikristo.
Ese ibi byombi kubihuza byakunda? Ibi bituma hari ibyo bamwe bita ibyaha, abandi bakavuga ko nta rubanza bibacira. Nyamara Yesu ni umwe, ntahinduka kandi bose niwe bakorera.
Umuntu wese yifuza kubaho neza, agakoresha ubuzima akibufite, kandi si bibi, ariko ku bakristo bafite imbago kuko kwinezeza kwabo kugomba kuba kutabera inkomyi ubutumwa bwiza.
Ikindi niba iby’ubutunzi bwawe bubereyeho kukunezeza gusa no guhaza irari ryawe ntacyo bimaze mu bwami bw’Imana, ntiwabyita byiza. Ubundi umuntu akwiye no gutekereza gufasha abanyantege nke n’abakene, kuko Yesu yavuze ko ubwo azaba ahemba abakoze neza, azajya yitura abakoreye ibyo nkaho ari we babikoreraga.
Isi ntishobora kwemeza imitima yacu ko duhaze kuko ihora idusaba kugira ibirutaho ibyo dusanganywe.
Pawulo yandikiye Timoteyo ngo ‘’ Ariko ubwo dufite ibyo kurya n’imyambaro biduhagije tunyurwe nabyo.’’ 1Timoteyo 6:8
Aha ibyo kurya bihagarariye ibyifuzo byose by’ibanze by’umuntu, ibijyanye no kwita ku buzima hanyuma ibijyanye n’umubiri w’inyuma nawo ukeneye ibyo kwambara ngo use neza. Ushatse mu biryo washyiraho n’ibinyobwa hanyuma ibyo kwambara ugashyiraho n’aho kuba n’ibindi.
Umukene ibi byose ntabyo afite byose niyo mpamvu Yesu asaba abantu kubigabana nabo.
Ntabwo Imana itubuza gutunga no kwishimira ubuzima yaduhaye ariko nubwo twagira bike bikwiye kuba biduhagije, ikindi, igikomeye n’uburyo tuzabasha kubibamo.
Ijambo ry’Imana ridusaba kubahisha Uwiteka ubutunzi bwacu. Imigani 3:9
Ntabwo ibyo dufite ari ibyo kuduhesha icyubahiro, oya, ni ibyo guhesha Imana icyubahiro. Byashoboka gukora ibituma tunezerwa ariko tugakora byose nk’abakristo. Erega hari ibintu abantu bamenyereye ko ngo ntawabikora ngo anakizwe, ibyo nabyo Imana ishaka ko wabikora ukerekaniramo icyubahiro cyayo.
Igikomeye rero ni umubano uri hagati yawe n’Imana. Erega iyo Umwuka wera atuye muri wowe, akumenyesha ibyo Imana ishima n’ibyo yanga.
Yesu yigisha abigishwa be gusenga yavuzemo gusaba ifunguro rigutunga uyu munsi. Niba dufite ibyo kurya no kwambara biduhagije, dukwiye gushimishwa nabyo, duhesha Imana icyubahiro kuko byose biva mu biganza byayo.
Imana ibahe umugisha!